Seguridad Social: Pentsiodunak\nWeb orri honek zuk eta zure familiartekoek jaso ditzakezuen prestazio ekonomiko eta sozialei buruzko informazioa eskaintzen dizu; erretiro pentsioak, alarguntza, zurztasuna eta beste batzuk.\nPrestazio horien modalitateak eta ezaugarriak, prestazio horiek eskuratzeko baldintzak, prestazioen zenbatekoa eta iraupena, non eta nola eskatu, birbalorizazioa, eskubideak, betebeharrak, eta pentsiodun gisa interesgarri izan dakizkizukeen alderdiak kontsulta ditzakezu. Formularioak eta ereduak ere lor ditzakezu, Gizarte Segurantzaren Bulego batean aurkezteko.\nKudeaketa / Ordainketa\nEskaerak / Jakinarazpenak


Mutua Fraternidad-Muprespa Mugikorra - Berriak - FRATERNIDAD IKERKETA: "ZAURIEN TRATAMENDUA LASER INFRAGORRIAREKIN"\nFRATERNIDAD IKERKETA: "ZAURIEN TRATAMENDUA LASER INFRAGORRIAREKIN"\n10/06/2009, M. Conde Quintero, M. J. Toscano Arroyo eta E. Estévez Lampón, Fraternidad Muprespa\n"Fraternidad Muprespak, bezeroaren beharrak asetze aldera, taldelanean jardungo du eta arreta hobetzeari eta zerbitzu hobeak eskaintzeari ekingo dio, hobekuntza-helburu berriak planteatuta" (Bezeroaren arretarako dekalogotik ateratakoa, 10. puntua. ACAI proiektua) gure langileak horretan ahalegintzen dira.\nIkusi artikulua Ikusi artikuluaren posterra


Mitxel Murua | 111 Akademia\nMitxel Murua 2013/01/1\nIzenburua: Porrotx ispiluan - Nor gara? Idazlea: Mitxel Murua Ilustratzailea: Julen Tokero Argitaletxea: Elkar Urtea: 2013 Porrotx ispiluarekin hizketan eta jolasean, bere gorputz atalez jabetuko da.\nIzenburua: Marimotots errekan Idazlea: Mitxel Murua Ilustratzailea: Julen Tokero Argitaratzailea: Elkar Urtea: 2013 Marimototsek txabolak egiten ditu zuhaitz gainean eta errekako ur hotzetan biluzik bainatzea atsegin du.\nIzenburua: Pirritx titia ematen Idazlea: Mitxel Murua Ilustratzailea: Julen Tokero Argitaletxea: Elkar Urtea: 2013 Pupu eta Lore Pirritxen ume titikoak dira. Titia emanaz eta titia hartuz, elkar asetzen dira...\nMitxel Murua 2012/01/1\nIzenburua: Maite zaitut! Idazlea: Mitxel Murua Ilustratzailea: Julen Tokero Argitaletxea: Elkar Urtea: 2012 Gure taula gaineko abenturek honelako ipuinak sortu dituzte. Aitona Anakleto bere karabanarekin iritsi da, sekulako altxorrez...\nMitxel Murua 2011/04/3\nIzenburua: Haizelami Idazleak: Mitxel Murua eta Joxan Ormazabal Ilustratzailea: Elena Odriozola Argitaletxea: Elkar Urtea: 2011 Orain dela urte asko, bazen Haizelami izeneko itsas lamina gazte bat. Haizelamik emakumezkoaren gorputza...\nMitxel Murua 2010/04/29\nIzenburua: Pirata ausartak Idazlea: Mitxel Murua Ilustratzailea: Julen Tokero Argitaletxea: Elkar Urtea: 2010 Ane Piratak enkargu bat eman dio Patakoni: Pirritx, Porrotx, Marimotots eta tripulazioko gainontzeko kideak marinel eta...


Bilbao Hiriko pop-rock lehiaketan izena emateko epea gaur hasi da - Deia\nBilbao Hiriko pop-rock lehiaketan izena emateko epea gaur hasi da\ndeia 08.02.2020 | 23:02\nBilbao Hiriko pop-rock lehiaketan izena emateko epea apirilaren 1ean hasiko da.\nBILBO. Bilbao Hiriko pop-rock lehiaketaren 31. edizioan izena emateko epea gaur hasi da eta maiatzaren 5era arte egongo da zabalik. Hiru modalitate daude: urban, metal eta pop-rock. Interesatuek udal webgunean eman dezakete izena, www.bilbao.eus/bilborock.\nUrban: Rap (hip hop), trap, reggae, dancehall, afrotrap, afrobeat, funk, soul, R&B, jazz garaikidea, trip hop, grime, electropical, chip music, 8-bit, elektronikoa, ambient, industriala, elektrokunbia, dub, hardstyle, house, breakbeat, disco, techno, trance, minimal, drum'n'bass, elektro eta beste konbinazio batzuk.\nMetal: Heavy, rock gogorra, power, thrash, speed, death, grind, black, doom, gotikoa, industriala, A.O.R., hardcore, nu metal, rap metalikoa, metal alternatiboa eta beste konbinazio batzuk. Pop-Rock: Pop-Rock: rock, esperimentala, psikodelia, instrumentala, math, post rock, art rock, rock and roll, rhythm & blues, folk-rock, americana, hard rock, stoner, garage, noise, hard core, punk-rock, ska-reggae, emo, alternatiboa, indie, pop, tecno pop, power pop eta beste konbinazio batzuk.\nIZENA EMATEA ETA BALDINTZAK\nIzena eman nahi duten taldeek udal webgunean aurkez dezakete euren proposamena, gaurtik, apirilaren 1etik maiatzaren 5era: www.bilbao.eus/bilborock.\nTaldeek online bete behar dute formulario bat, eta honako hauek erantsi:\neditatu gabeko bideo baten esteka, zuzenekoa nahiz entsegua (taldea zuzenean jotzen, ez bideoklipa)\nHorrez gain, taldeek baldintza hauek bete behar dituzte:\nBilbao Hiria Pop-Rock Lehiaketaren aurreko edizioetako edozein modalitatetan lehen saria irabazi ez izana, eta abesti originalak aurkeztea. Antolatzaileek eskatuz gero, lehiatzaileak egilea bera dela frogatu beharko du.\n31. edizioan 22.900 euro banatuko dira saritan, iaz bezala. Horrela, kategoria bakoitzean 3 sari emango dira:\nBanda/bakarlari irabazlea: 4.000 €\nBigarrena: 2.000 €\nHirugarrena: 1.300 €\nGainera, epaimahaiak 1.000 euro emango dizkio Bizkaiko talde edo bakarlaririk onenari.\nSari ekonomikoez gain, Bilbao Hiria Pop-Rock Lehiaketak beste sari batzuk emango ditu:\n"Bilbao Hiria" saria Bilboko edo Bizkaiko talderik onenarentzat*: emanaldi bat Bilborock aretoan 2020. urtean.\nBilborock saria Bizkaiko talde aipagarri batentzat. 100 ordu entsegu-lokaletan.\n"Emakumeak musikan sustatu eta ahalduntzeko" saria. 4 prestakuntza-tailer, "musika-industriako emakumeek" (MIM) antolatuak, 40 ordu Bilborockeko entsegu-lokaletan eta aurkezpen-kontzertua Bilbao Hiria pop-rock lehiaketako hurrengo edizioan, horretarako dauden lekuetako batean.\n"Aste Nagusia" saria Bilboko edo Bizkaiko talderik onenarentzat*. (pop-rocka edo metala). Emanaldi bat 2020ko Aste Nagusian, Bertako Rock taldeentzako agertokian.\n"Azkena Rock Festival" saria. Kontzertua 2020ko Azkena Rock jaialdian Euskal Herriko talde aipagarrienarentzat.\n"Resurrection Fest" saria. Kontzertua Resurrection Fest jaialdian metaleko talde aipagarrienarentzat.\nStereozona saria. Stereozonak hautatutako bandari bideoklip bat grabatzea.\n"Letamina" saria. 2 prestakuntza-tailer, neurrira prestatuak.\n"Sarbide" saria. Kategoria bakoitzeko irabazleei 250 CD editatuko zaizkie.\n"Shake" saria. Kontzertua Shake aretoan hautatutako rock taldearen eskutik.\n"Kultura Live" saria. Kontzertua Kultura Live-ren areto batean, taldearen probintziatik kanpo, eta 400 euro dieta gisa.\n"Zarata Mondosonoro" saria. Elkarrizketa Zarata Mondosonoron, eta sare sozialetan argitaratzea. FNAC saria. Kontzertu erdi-akustikoa epaimahaiaren boto gehien jasotzen duen taldearen eskutik.\nEra berean, nongoak diren kontutan hartuta, konpentsazio ekonomiko bat edukiko dute bidaien gastuetarako.


Hiria GUZTIAK __VIZCAYA__ ERMUA __NAVARRA__ MENDAVIA VIANA __LEON__ ARMUNIA __LA RIOJA__ AGONCILLO ALBELDA DE IREGUA ALBERITE ARENZANA DE ABAJO ARRUBAL BAÑOS DE RIO TOBIA BAÑOS DE RIOJA BOBADILLA CABEZON DE CAMEROS CENICERO CIRUEÑA CLAVIJO CUZCURRITA DE RIO TIRON ENTRENA EZCARAY FUENMAYOR HARO HORNOS DE MONCALVILLO LARDERO LOGROÑO LUMBRERAS MEDRANO MURILLO DE RIO LEZA MURO EN CAMEROS NALDA NAVARRETE NIEVA DE CAMEROS ORTIGOSA DE CAMEROS RIBAFRECHA SAN ASENSIO SAN VICENTE DE LA SONSIERRA SOJUELA SORZANO SOTES TORRECILLA EN CAMEROS TRICIO VILLAMEDIANA DE IREGUA ZORRAQUIN __CANTABRIA__ COLINDRES __ALICANTE__ TORREVIEJA __ALAVA__ ASSA BAÑOS DE EBRO - MAÑUETA KRIPAN LAGUARDIA OYON - OION SAMANIEGO\nGUZTIAK __VIZCAYA__ ERMUA __NAVARRA__ MENDAVIA VIANA __LEON__ ARMUNIA __LA RIOJA__ AGONCILLO ALBELDA DE IREGUA ALBERITE ARENZANA DE ABAJO ARRUBAL BAÑOS DE RIO TOBIA BAÑOS DE RIOJA BOBADILLA CABEZON DE CAMEROS CENICERO CIRUEÑA CLAVIJO CUZCURRITA DE RIO TIRON ENTRENA EZCARAY FUENMAYOR HARO HORNOS DE MONCALVILLO LARDERO LOGROÑO LUMBRERAS MEDRANO MURILLO DE RIO LEZA MURO EN CAMEROS NALDA NAVARRETE NIEVA DE CAMEROS ORTIGOSA DE CAMEROS RIBAFRECHA SAN ASENSIO SAN VICENTE DE LA SONSIERRA SOJUELA SORZANO SOTES TORRECILLA EN CAMEROS TRICIO VILLAMEDIANA DE IREGUA ZORRAQUIN __CANTABRIA__ COLINDRES __ALICANTE__ TORREVIEJA __ALAVA__ ASSA BAÑOS DE EBRO - MAÑUETA KRIPAN LAGUARDIA OYON - OION SAMANIEGO\npisu - Logroño (Calvo sotelo)\nDuplexa - Logroño (Marques de san nicolas)\nIndustria-pabiloia - Logroño (Poligono ind. la portalada) , Eraikitako azalera 9400m2, 4 Komunak|.\nIndustria-pabiloia - Logroño (Polígono cantabria i) , Eraikitako azalera 1900m2, 3055m2.\nbasetxea - Colindres, Eraikitako azalera 1100m2, 800m2, 135m2, 12 Gelak, 13 bainugelak,...\nbasetxea - Oyon - Oion (Oyón-Oion) , Eraikitako azalera 340m2, 17000m2, 25m2, 4 Gelak, 3...\n850.000 € - 2.000 €/hilabetea\nIndustria-pabiloia - Logroño (Poligono ind. la portalada) , Eraikitako azalera 1383m2, 1 bainugelak.\nIndustria-pabiloia - Logroño (Polig. cantabria ii) , Eraikitako azalera 3000m2, 3500m2, 3 bainugelak.\nMerkataritza-lokala - Logroño (Espolón) , Eraikitako azalera 430m2, 2 Komunak|.


«Lehen saioak irudi zuen haurtzaindegi batena» | «Lehen saioak irudi zuen haurtzaindegi batena» – iparraldekohitza\nJon Etxekopar – Xiberoots taldeko kantari eta musikaria\nJon; Jon da ene izena!Raul lagunek eman didaten izena da, arrailerian. Orain, El Pulpo ere deitzen naute: ileengatik. Kur-kur.


Maite Arroitajauregi "Mursego": "Kontserbatorioak trauma utzi zidan, baina listo, gainditut — Gaztezulo\nMaite Arroitajauregi "Mursego": "Kontserbatorioak trauma utzi zidan, baina listo, gainditut\nMaite Arroitajauregi "Mursego": "Kontserbatorioak trauma utzi zidan, baina listo, gainditut https://www.gaztezulo.eus/albisteak/maite-arroitajauregi-mursego-quotkontserbatorioak-trauma-utzi-zidan-baina-listo-gaindituta-daukaquot https://www.gaztezulo.eus/albisteak/maite-arroitajauregi-mursego-quotkontserbatorioak-trauma-utzi-zidan-baina-listo-gaindituta-daukaquot/@@download/image/2012125653murse_1360923853.jpg\nMorau, Lisabo eta Kashbadekin hasi zen grabaketen eta kontzertuen\nzaporea dastatzen. Anarirekin ikasi du taulatu gainean disfrutatzen. Bakarlari gisa 'Bat' (2009) eta 'Bi' (2010) diskoak kaleratu ditu. Bere hegaldi hipnotikoekin, hainbat instrumentu aldi berean dantzan jarriz eta proposamen ezberdin bat eginez, gero eta publiko zabalagoa konbentzitu duen banpiroa da Mursego. Bere txeloa bizkarrean duela hamaika saltsatan sartzen den artista da Maite Arroitajauregi.\nGaua. Portugesetik hartua omen da hitza, saguzarra esan nahi omen du. Txeloaren sokak eskuekin urratuz ekiten dio, foko leun baten argitara. Oinarria hiru edo lau aldiz jo, grabagailuaren pedala askatu, eta airean bueltaka gelditu den soinu horren gainean marakak astintzen hasi da. Eta berriro zuzenean grabatu eta askatu, jarraian arkuarekin txeloari gora eta behera tira eginez doinu gozo bat gehitzeko. Jendea gustura ari da entzuten, espektakulu polita delako eta kanta ere polita delako, eta mikrora makurtu da melodia bat kantatzeko.\nHitzak bideo jolas bati buruzkoak izan daitezke, edo John Hustonen cowboy istorio bat, edo sukaldeko errezeta bat. Dagoeneko orkestra txiki bat da fokoaren bueltan hegaka dabilena: txeloa, marakak, ahotsa... Mursegok ukelelea hartu du esku artean eta jendea gustura; kanta polita delako eta baita ganberro samarra ere...\nEguna. Eibarren egin diogu bisita eta goiz samar jarri dugu hitzordua. Gautxori on guztiak bezala pixka bat berandu iritsi da, begiak ondo ireki ezinik. Lehenengo kafe bat hartu ondoren herritik buelta bat eman dugu, argazkiak egin eta bideoa grabatzeko txoko egokien bila. Argazkilariak irribarre egiteko eskatzen dio, eta irribarre egiten du, zintzo, baina begiak ireki gabe. Protesta eta barre artean irudi mordoa atera ditugu, eta kaleko eskailera batzuetan eserita txeloarekin jotako pieza batzuk ere eskaini dizkigu. Elkarrizketari ekin diogunerako espabilatuta dago, eta begiak keinuka hasi zaizkio: kontserbatorioari buruz galdetutakoan okertu egiten ditu, jostailu musikalei buruz galdetutakoan piztu egiten zaizkio... Saguzarrei buruz galdetu diogunean sekulako klase magistrala eman digu, tarteka besoak hegalak balira bezala mugituz.\nTramankuluz betetako gela bat daukazu etxean, eta bertan sortzen dituzu kantak. Nola deskribatuko zenuke laborategi txiki hau?\nEtxeko gelarik onena da, argitsuena. Bi teklatu, bi txelo, mikroak, autoharpa, theremina, ukelelea, perkusiorako aparailua, lagunen haurren jostailu musikalak... trasto pila horrekin etxe guztia betetzea baino praktikoagoa da gela bat goraino betetzea. Gainera horretarako propio leku bat izatea eta sukaldean gosaldu ondoren gelara sartu eta atea itxi ahal izatea plazera da. Dena daukat eskura: akorde batzuk sartu behar izanez gero, buelta eman eta pianoan probatu; aulkitik jaiki gabe berriro txeloarekin jarraitu... Poster batzuk dauzkat, partiturak alde guztietan... Eta Oñatiko Guria tabernan emandako kontzertuko kartel handi-handi bat: saguzar buruaren marrazkia eskuz egina eta kartulinaz egindako saguzar batzuk zintzilik. Oso kontzertu berezia izan zen niretzat, Guria itxi aurretik azken aurrekoa izan zelako, garai batean Oñatin egin nuen lan eta lagun mordoa etorri zen\nUkelelea, autoharpa, theremina\nez dira oso instrumentu ezagunak. Nola batu dituzu?\nUkelelea anaiak egin zidan. Lutierra da ogibidez, sokazko instrumentuak egiten eta konpontzen ditu, eta urtebetetzetako opari bezala eskatu nion. Ti-ta batean egin zuen. Mastan nire izena dago idatzita, Maite, eta pixka bat berezia da, lodikotea; jende guztiak "hala! ze potoloa!" esaten dit, eta nik "ba egin zouztan nire anaiak eta urten zan horrela, ez da estandar estandar..." Autoharpa Ibon Rodriguezek lortu zidan. PJ Harveyri ikusi nion eta "nik ere nahi dut hori!, nik ere nahi dut hori!" ibili nintzen bolada batean. Ibon oso laguna da, eta asko ibiltzen da Interneten eta eBay-n 'katxarritoak' erosten. Estatu Batuetako bati erosi zion, oso merke, pitzadura bat zeukalako, eta anaiak konpondu zidan. Ordutik udaro konpondu behar izan du, hiru aldiz, beroarekin egurra puztu eta pitzadura zabaldu egiten baitzaio... Theremina beste lagun baten bidez erosi nuen, Internet bidez baita ere.\nLagunen haurren jostailu musikalak ere badituzula esan duzu lehen. Etxetik bisitan pasa eta ahazturik utzitakoak, ala?\nEz, eskatu egiten dizkiet. Eta badakizu, gurasoak ere irrikan egoten dira trastoak gainetik kentzeko, batez ere zarata egiten badute. Bai\ngehien erabili izan dudana nire iloben telefono bat da\n"¿¡¿Operadora, operadora, quiere que le ayude?!?, ¿¡¿Operadora, operadora, quiere que le ayude?!?" operadora ahotsa eta aurpegia jarrita "taaaaatatataaaaa!" egiten du gero eta txakurraren soinua ere badauka, "uau-uau, uau-uau, uau!"\nTxeloak ere izango du istorio bereziren bat.\nPixka bat serio ikasten hasi nintzenean erosi nuen lehenengoa, eta jada bukatzen ari nintzenean, goi mailakoa egiten ari nintzela, konturatu nintzen ganorazko instrumentu bat behar nuela. Lutier frantziar bati erosi nion. Instrumentu ona da, eskuz egindakoa, oso garestia.\nKontserbatorioak, arrotza zaigunontzat behintzat, nahikoa toki serioa dirudi. Nola oroitzen duzu zuk?\nPufa! aurpegi txarra ez daukat oso oroitzapen ona. Nahikoa traumatuta egon nintzen garai batean. Jada beste adin bat daukat, eta, listo, pasatako kontu bat da hori dena. Baneuzkan ikaskide batzuk azterketetan edo bakarlari moduan aritzea tokatzen zitzaienean hazi egiten zirenak, zeukaten onena ematen zutenak. Niri alderantziz gertatzen zitzaidan. Bakarlari lanak ez zitzaizkidan batere gustatzen eta azterketa bakoitza tortura bat zen: hutsik ez egitea zen kontua eta biolako, biolineko, txeloko eta soka mintegiko irakasle bana zenituen zelatan. Egia da orain egiten dudana egiteko ezinbestekoak direla kontserbatorioan ikasitako teknika eta baliabideak, baina niri gogorra egin zitzaidan.\nZenbat urte egin zenituen kontserbatorioan?\nHamalau urte. Eibarren hasi nintzen, gero Durango, gero Donostia eta goi maila Gasteizen bukatu nuen.\nKlasikorik entzuten duzu orain?\nGutxi. Barrokoa, Berpizkundekoa eta, gutxi badago ere, Erdi Arokoa gustatzen zaizkit gehien. Marin Marias, adibidez, oso ona da, biola da gambarekin Frantziak izan duen maisurik handiena. Tous les matis du monde pelikulan ikus daiteke bere historia eta pieza batzuk entzun ere bai.\nTxeloaren soinua sakontasunarekin, melankoniarekin, tristurarekin lotu ohi da. Nolakoa da zuretzat?\nEsaten da oso barrura iristen dela giza ahotsaren tesitura bera duelako. Eta hori horrela da, neurtuta dago eta bibrazioz tarte berean dago\nNire amak kontatzen du txikitan esan nuela txeloa jo nahi nuela, eta horrela hasi nintzela, nik eskatuta. Asko gustatzen zait jotzerakoan gainean daukazu eta bibrazio guztiak barru-barruan sentitzen dituzu. Gero, ez da batere erosoa oso handia delako eta batera eta bestera ibiltzeko neketsua delako, baina oso soinu polita dauka. Argi daukat gehien gustatzen zaidan instrumentua dela\nhori eta ahotsa\nirribarre egiten du beno, eta tronpeta ere bai.\nInoiz sentitzen duzu gogorik txeloarekin musika klasikoko kontzerturen bat emateko?\nJo izan dut orkestran, baina bakarlari gisa ez. Puntu hori galduta nago orain, berriro ikasten hasi beharko nuke... Gogoa sartzen zaidanean etxean jotzen dut, amamari jotzen diot edo nire gurasoei.\nKontserbatoriotik bizkarrean txeloa duzula etorri arren, zure sorkuntzek gehiago dute ganberrotik seriotik edo malenkoniatik baino. Suposatzen dut izaera kontua izango dela, apurtu nahia\nBai. Nik uste dut denetik dagoela pixka bat, baina ez diot buelta askorik ematen, horrela ateratzen zaizkit eta listo\nArgia zara edo Europa zaharreko banpiroen guda bezalako kanta batzuk bai dira sakonagoak\nGanberroa? Zergatik ez? Kontserbatoriokoek partitura bat daukate eta partitura hori irakurri behar dute; ez da nire kasua: askatasun osoa daukat eta ateratzen zaidana egiten dut.\nNola eman zenuen pausoa kontserbatorioko entseguetatik zure etxeko esperimentuetara?\nKlasikoa ez zen musika ere asko gustatzen zitzaidan. Gogoratzen naiz kontserbatoriora bidean Anestesia jarrita joaten nintzela kotxean, edo etxean Dut jarri eta gainetik txeloarekin jotzen aritzen nintzela. Eta herriko edo inguruetako lokalen batean bertako rock talderen batekin jotzeko eskatzen zidatenean sekulako ilusioa egiten zidan. Orain dela gutxi lagun batek esan zidan garai hartan 'la que toca Rage Against the Machine con el chelo' deitzen zidatela bere koadrilan.\nAlde batetik hori. Beste alde batetik, azken urteetan kontserbatorioko mundu horretatik aldendu beharra ere sentitu nuen. Inguru horretan popa edo rocka bigarren mailako zerbait izango balitz bezala ikusteko joera zegoen. Anarirekin jotzen nuenean, adibidez, kontserbatorioan sartu beharreko orduei denbora kentzen zien kontu bat bezala ikusten zuten irakasleek. Baina niretzat oso garrantzitsua zen Anarirekin jotzea, niretzat popa edo rocka ez ziren bigarren mailako generoak. Horrela, pixkanaka nire esperimentuetan jarri nuen gogoa.\nKontzertuetan ikusten da musikarekin jolasean zabiltzala. Zuretzako musika instrumentuak ze puntutaraino dira jostailu?\nMusika irakaslea naiz, horretatik bizi naiz, beraz, instrumentuak nire ogibidea dira lehenengo eta behin. Jostailuak? Jostailuak ondo pasatzeko dira eta nik ondo pasatzen dut txeloarekin. Zure lagunen umeei edo ilobei oparitu behar dizkiezun jostailu horietakoak, sormena aktibatzen dutenetarikoak bezalakoak dira niretzat\nJolasaren kontzeptua badago nire musikan, baina konbentzitzen nauen emaitza baten bila egindako jolasa da.\nIkuslearentzat polita da instrumentu ezberdinak zuzenean grabatuz pieza nola pixkanaka osatzen duzun ikustea. Ordea, zuretzat ez al da estresagarria dena zuk eta dena zuzenean egin beharra?\nBai, pixka bat, eta nekatu ere egiten naiz, baina disfrutatu ere bai. Erraza da hutsegiteren bat egitea. Bigarren diskokoak gainera askoz ere konplexuagoak dira lehenengokoak baino; Bi-rekin egindako lehen kontzertuan pasa-pasa eginda bukatu nuen eta lagunek esaten zidaten "zergatik egiten dituzu hain gauza zailak?" Ni filosofiarekin hartzen saiatzen naiz, ahal dudan ondoen prestatuta eramaten eta huts egiten badut ba egin dut, zer egingo diogu bada.\nHainbat talderekin ere aritu zara. Sentsazioak oso ezberdinak izango dira taldearekin edo bakarlari gisa aritu, ezta?\nBakarrik ateratzen zarenean dena zuk sortzen duzu, eta zerbait gaizki ateratzen bada dena dago zure gainean enfokatua; satisfazio eta poz guztia ere zuretzako dira, ordea, oso-osorik. Bestalde, ikuslearekin sortzen den kimika zuzenagoa dela iruditzen zait. Ni ez naiz oso esoterikoa, baina badakit energia egon badagoela eta Ez dakit molekulak edo zer diren baina asko mugitzen da, fufufufu! eskuak mugitzen ditu. Taldean ere asko disfrutatzen dut, baina askoz ere lasaiagoa da, babesean bezala zaude.\nLehen kolaborazio garrantzitsua Moraurekin egin zenuen. Nola izan zen hura?\nGaztelupeko eramaten duena nire tutorea izan zen COU egiten ari nintzela, eta berak deitu ninduen diskoaren grabaziorako. Oso gaztea nintzen eta sekulako nerbioekin ibili nintzen. Azkaratera joan ginen, Katarainekin, eta urrezko mikro bat zegoen ukitu ere egin ezin zena. Kontzerturen bat egin nuen, baina gutxi; grabaketa gogoratzen dut gehiago.\nLisabörekin ere aritu izan zara, Anarirekin...\nCOU bukatuta Eibarren Negu Gorriakekin jo zuten kontzertu batean ezagutu nituen Txap, Joseba, Galder eta hauek\npuf! Aspaldi! Oso gustura ibili nintzen eta lagunak gara ordutik. Kashbadekin ere grabatu nuen kanta bat, Ibon Rodriguezekin Gol Portero proiektuan ere aritu nintzen\nHauekin guztiekin ibili izan nintzen saltseatzen grabaketetan eta kontzerturen batean, baina zuzenekoetan Anarirekin ikasi nuen benetan. Habiak diskoan hasi nintzen berarekin jotzen, 2000. urtean, eta nire esperientziarik potenteena hori izan da.\n'Iraganik gabeko emakumea' abestia Kaurismakiren 'Un hombre sin pasado' filmean inspiraturik dago; 'Argia zara' Tomas Alfredsonen 'Dejame entrar filmean'; 'Zaldi basatiak' kantan John Huston, Clarck Gable eta konpainia aipatzen dituzu. Ikusten da zinema eragin garrantzitsua dela zuretzat.\nAsko gustatzen zait, baina buelta gehiegi ere ez dizkiot ematen. Bizitzaren une jakin batzuetan buruan klik bat egin izan didaten film batzuk neuzkan gogoan, eta Victor Iriarteri, zinema munduko laguna, pelikula horiei buruzko hitz batzuk egiteko eskatu nion.\nZinemaz gain beste zerk inspiratzen zaitu?\nAzkena, adibidez, kanta berri bat egin dut Santos Martires izenekoa. Martirien bizitzetan inspiratu nintzen, eta batez ere euren hiltzeko moduetan: San Sebastian geziz josita, San Andres gurutze batean zintzilikatuta, Santa Agedari bularrak moztu zizkioten... Arabako herri batean egon nintzen beste hiru lagunekin lan bat prestatzen eta bertako ermitan San Vitoresen irudia zeukaten. Ermitan irudiari begira geundela herriko gizon bat gerturatu zitzaigun berriketara: "Bazenekiten honi burua moztu ziotela eta bizirik jarraitzen zuela?" Eskuan iltze bat zeukan ermitako irudiak eta "begira, begira" esanez burua lepo gainetik atera eta tapa-tapa-tapa eskuan iltzatu zion. San Vitores honen istorioa omen da burua moztu ziotela eta gero burua eskuan hartuta musulmanak kristautzen ibili zela. Oso momentu xelebrea izan zen ermitakoa, oso handia. Niri istorio 'gore' hauek asko gustatzen zaizkit, eta hor gai bat egon zitekeela ikusi nuen. Pixka bat sorkuntza performatiboa egiten dut. "San Sebastian!" egiten dut oihu, "aseteado!" gero, eta geziz josiko banindute bezala hasten naiz imintzioka, "kis, kis, kis"; "No se quien! Quemado en la hogera!" eta fuuuuuu erretzen ari naizenaren keinuak; "El otro! Enterrado vivo!" eta lurperatuta banengo bezala\nEta horrek barregurea ematen dio jendeari. Gero "Saaantos Maaaartires! Saaantoos Maaartirees!" abesten dio leloak eta jendeak errepikatu egiten du. Arrasateko gaztetxean, adibidez, denek oihuka eta besoa altxatuta kantatu zuten, oso epikoa izan zen.\nEz dakit zertara, baina bai.\nHizkuntza ezberdinak erabili izan dituzu, batez ere lehen diskoan.\nZiur aski oso mozorrotuta daudela emango du, baina bai kontatzen ditut gauza intimoak nire kantetan. Eta gauza horiek kontatzeko euskara erabiltzen dut, nire ama hizkuntza delako. Gero kanta batzuei beste hizkuntza bat egokitzen zaiela ere ikusten dut batzuetan. Martirien istorioak beti gazteleraz entzun izan ditudanez gazteleraz joan da kantua. Paseo abestia Robert Walserren eleberrian oinarritzen da; uste dut euskaraz ere badagoela itzulpenen bat, baina nik beti gazteleraz irakurri izan dut Walser, bada, gazteleraz da abestia. Tanqueray vodka bat da, beraz, Tanqueray abestiari errusieraz jarri nizkion hitzak, Interneten poesia bat errusieraz errezitatzen zuen mutiko bati lapurtutakoak. Ordenagailuz sorturiko musikari buruzko kanta ingelesez egin nuen, mundu hori nahikoa anglosaxoia dela iruditzen zaidalako\nAukeraketa estetikoak dira.\nMursego izena sonoritate polita zeukalako aukeratu nuen. BAPen kanta ere gustatzen zitzaidan abesteari ekiten dio: ni ondo nago, alderantziz, zuek zaudete gaizki.\nBela Lugosi, Drakula eta kontu horiek guztiak betidanik gustatu izan zaizkit, baina egia esan izena jarri ondoren askoz gehiago hasi naiz irakurtzen eta ikertzen, eta gero eta identifikatuago sentitzen naiz izenarekin. Hegan egiten duen ugaztun bakanetakoa da saguzarra, bakarra ez baldin bada; hibernatu egiten du, niri ere gustatuko litzaidake; ultrasoinuekin kokatzen da munduan; aurreko batean EHUko ikerketa batean arrantzan ere egiten dutela deskubritu\ndela irakurri nuen, eta ni garai batean ibiltzen nintzen arrantzan.\nZein da azken aldian gehien entzuten duzun musika?\nJupiter Jon erosi dut Durangon. Tapiaren hiru diskoak ere bai; Tapiaren oso zalea naiz. Kotxean Inorenena ari naiz asko entzuten, asko gustatu zait. Nacho Umbertena ere bai. Eta emakume serbiar bat, Mis Platnum, oso ona iruditu zait, ijitoen musika eta popa fusionatzen dituen kantari bat.\nEta esku artean dituzun proiektuak?\nErromara joango gara Xabier Montoiarekin aste honetan; gero Elorrio, Ondarru, Mataderoa, Donostia\nia astero daukagu kontzerturen bat Montoiarekin. Bakarlari bezala Bartzelona, Castellon eta berriro Bartzelona tokatzen zaizkit. Hemen inguruan ez dut asko jo nahi; ez nigatik baizik eta jendearengatik, asko jo izan dut inguruotan azken aldian.\nPixkanaka ari zara zure bidea egiten. Hasita al zaude hirugarrenarekin?\nEz. Egia esan, ez dut baztertzen, zergatik ez, erretiratzea ere. Hala ere, momentu honetan argi daukat umeentzako disko bat egin nahi dudala. Bilboko Alondegian egin nuen kontzertu bat eta oso ondo atera zen, nik uste dut merezi duela. Adibidez, Itsas urpekarien dantza abestian haurrak arrainak marrazten jarri nituen, marakak eraman nituen eurentzako, dantza egitera atera nituen\nZuek zarete za abestian "za!, za!, za!" egiten zuten korua. Polita.\nSoinu bat: Soinu asko gustatzen zaizkit... Uraren soinua, bai olatuak baina baita iturri bat ere; metalaren soinua, adibidez, kutxara batekin katilu handi bat jotzea; umeak kantatzen.\nBideojoko bat: Kanta bat egin dut Mario Bros eta Donkey Kong-en bideojokoaren inguruan, baina musikak grazia egiten zidalako. Izatez, bideojokoak ez zaizkit batere gustatzen. Umetan anaiak izan zuen bat baina ez nuen apenas ukitu.\nKirol bat: Kar, kar, kar. Kirola gorroto dut... Beno, garai batean arrantza egiten nuen eta gustatzen zitzaidan. Arrantza kirola da, ezta?\nHitz bat: Itzala.\nLiburu bat: Matilda (Roald Dahl, 1988).\nEdari bat: Gauza mikatzak gustatzen zaizkit, gin-tonic bat.


Iratxe Fresneda:"Transmititu nahi dut guztiok garela hemengoak eta hangoak" - Noticias de Gipuzkoa\nIratxe Fresneda:"Transmititu nahi dut guztiok garela hemengoak eta hangoak"\n'Tetuan' izeneko dokumental bat ari da prestatzen Iratxe Fresneda zinemagilea. Trilogia baten azken filma da, eta migrazioa izango du ardatz. Dena ongi bidean, udaberrian hasiko dira grabatzen\nkarmele uribesalgo 30.12.2020 | 22:26\nIratxe Fresnedaren hirugarren filma da 'Tetuan'. borja guerrero\nIratxe Fresnedaren hirugarren filma da 'Tetuan'.\nTrilogia baten azken pieza ari da osatzen Iratxe Fresneda zinemagilea (Arrigorriaga, 1976). Tetuan dokumentalak itxiko du Irrintziaren oihartzunak eta Lurralde hotzak lanekin abiatutako zikloa. Dokumentala udaberri aldean grabatzen hasi eta 2022an estreinatzeko asmoa daukate, betiere, kontuan izanda egungo osasun egoerak prozesua baldintzatu dezakeela. Dirua biltzeko eta proiektua gizarteratzeko crowdfunding kanpaina bat egin dute.\n'Tetuan' izeneko dokumentala prestatzen ari zara. Zertan datza?\nMigrazioari buruzko istorio bat da Tetuan. Etorkin kontzeptuaren bestelako aurkezpen edo definizio bat bilatu nahi nuen, eta hori ari naiz lantzen. Transmititu nahi dut guztiok garela hemengoak eta hangoak; gizakiok mugimenduan bizi gara. Bestearen dikotomiarekin apurtu nahi dugu, gizartean dauden mezu xenofoboei aurre egiteko.\nHainbat protagonistaren bitartez landuko duzue gai hori.\nLau etorkinen bizitzak bilduko ditugu Tetuan-en. Era espresionista batean egingo dugu, beraiei ahotsa emanda. Bi protagonista iraganekoak dira, desagertuak, hilda daude jada. Horietako bat Anne Marie da, Suitzako argazkilari bat. Bestea, berriz, Karmelo, nire aita. Bidaiariak ziren biak, eta oso harreman estua zuten argazkilaritzarekin. Orainaldira etorrita, Europako belaunaldi berrien bi adibide aurkeztu nahi izan ditugu pelikulan. Horiei lekua egiteko eta ahotsa emateko daude Mohamed eta Irina. Mohamed Saharako gazte bat da, eta han-hemenka ibili izan da. Bere herria oso une latzak bizitzen ari da, eta bera ere ez dago egoerarik onenean. Irina Euskal Herrira etorritako beste neska gazte bat da, Errumaniakoa jaiotzez.\nBeraz, lau protagonistek komunean dutena migrazioa da?\nNomadak dira guztiak. Ihes egin behar izan dute beraien herrialdeetatik edo bestela, aldendu egin dira bestelako bizitza baten bila. Sarri, arazo soziopolitikoak egon dira tartean.\nZer da ikusarazi nahi duzuna?\nHelburua da etorkinen inguruko bestelako irudi batzuk erregistratzea edo erakustea. Edonor izan daiteke etorkina, eta uste dut beharrezkoa dela pentsatzea nola ikusten ditugun besteak eta zergatik epaitzen ditugun. Ez dugu gure jaioterria aukeratu; hausazkoa izan da, eta ez dira bidezkoak horren ondorioz jasan behar izaten diren estereotipoak edo marjinazioa.\nZergatik aukeratu duzu Tetuan hiriaren izena dokumentalaren izenburu gisa?\nAbiapuntu bat da Tetuan. Adierazten du hemendik eta une honetatik idatzita dagoela. Tetuan besteak dira, ez da Euskal Herria. Horri garrantzia eman nahi genion, eta, nolabait, bestea bezala ikusi ohi dena gurera ekarri. Horrez gain, kontuan izan behar da nire aitaren istorioa bultzada bat izan dela hirugarren pelikula hau osatzeko. Tetuanen hezi zen nire aita, Karmelo, eta horrek eragina izan zuen Euskal Herrira bizitzera etorri zenean. Nire aitaren inguruko istorioak eta bizipenak jaso nahi izan ditut, baita berari lotuta etor daitezkeen hamaika pertsonarenak ere.\nZein puntutan dago dokumentala?\nGure asmoa da udaberrian grabatzen hastea, udaberritik udarako tartean. Egungo egoeran oso konplikatua da. Baliabide asko behar dira, eta diru aldetik ere, gastuak lehen baino handiagoak dira, osasun froga ugari egin behar dira eta. Baina ez hori bakarrik; zaila da herrialde batzuetara sartzeko baimena izatea. Esan beharra dago filma oso garatuta dagoela, baina finantziazio bidean gabiltza oraindik, lantalde handia behar delako dokumental hau grabatzeko. Hori horrela, lantalde profesionala eta finantzazioa bilatu behar da. Horretarako bidaideak ditugu Marmoka Filmseko kideak, baita Akitaniako beste produktora batekoak ere eta Euskal Herriko beste batzuk.\nEgungo egoera dela eta, beste herrialde batzuetara joatea nekeza dela komentatu duzu. Non grabatzeko asmoa daukazue?\nFilmaren %80a Euskal Herrian grabatuko dugu, protagonista guztien bizitzek bide garrantzitsua izan dutelako hemen. Artxibo irudiak ere hemengoak izango dira batez ere. Hala ere, tarteka Madril, Almeria eta Tetuan ere azalduko dira, eta behar bada Errumaniako Danubio aldea.\nCrowdfunding bat jarri duzue abian dokumentala sortzeko dirua biltzeko. Zer harrera izan du?\nIzugarria izan da jaso dugun eran-tzuna. Verkami plataformaren bitartez, 15.000 euroko eskaera egin genuen, eta bidelagun pila bat aurkitu ditugu. Komunikabideen arreta ere itzela izan da. Euskal Herriko ia hedabide guztiek idatzi dute zerbait gure proiektuaren inguruan, eta Estatuko hainbat komunikabideek ere deitu digute. Horrez gain, hainbat erakundetatik etorri dira guregana proiektuaren inguruko interesa adieraztera. Oso pozik gaude, eta oso eskertuta, gainera.\nIzan ere, zuentzat hori ez da dirua lortzeko modu bat bakarrik izan.\nGure finantzazio planaren barruan crowdfundinga oso parte txikia da. Kontua da gure asmoa ez zela bakarrik dirua lortzea, baizik eta proiektua gizarteratzea, eta proiektua martxan jarri zen unetik jendea gurekin etor-tzea; konplizeak lortzea, nolabait. Hori izan da gure lehentasuna, eta uste dut lortu dugula.\nZuretzat zer da 'Tetuan'?\nNiretzat salto handi bat izan da. Aurretik egindako pelikulak 'do it yourself' izan ziren, eta oraingoan produkzioa handiagoa da. Bi pertsonaren eguneroko bizitzak jarraitu nahi ditugu, adibidez, eta hori grabatu ahal izateko beharrezkoa da lantalde handiagoa izatea. Niretzako erronka bat da. Gainera alde pertsonala ere badu dokumental honek, nire aitaren bizitza ere jasoko baitu.\nZuzendari eta gidoilari moduan egiten duzun hirugarren lana da. Nabari duzu bilakaera bat izan duzula?\nEsperientziak eta eskarmentuak ezagutza ematen dute. Uste dut proiektu bakoitza mundu bat dela; bakoitzak bere plangintza eta finantzazio eredua dauka, esaterako. Proiektu bakoitzarekin gauza berriak ikasten dituzu. Nire kasuan, zeharo ezberdinak dira sortu ditudan hiru pelikulak. Esan beharra dago badaukatela harreman bat: artxibo irudiaren trataera egiten da hiruretan, eta asmoa izan da pertsona ezezagunak gurera ekartzea. Dena den, oso pelikula ezberdinak dira, zentzu guztietan.\nZuk sortutako hirugarren lana bada ere, aurretik ikus-entzunezkoen munduan aritu izan zara.\nHogei urte ingururekin hasi nintzen EiTBn lanean, irratian, eta ordutik denetarik egitea tokatu zait: produzi-tzea, idaztea, lokutatzea, zuzentzea edo grabatzea, adibidez. Bide luzea izan dut, bai.\nDenbora horretan zu aldatuko zinen, baina sektorean ere izango zen bilakaera bat.\nNi lanean hasi nintzenetik eraldatu egin da ikus-entzunezkoen sektorea. Oso bizkor joan da dena. Hori sentitu dut nik behintzat. Gogoratzen dut praktikak egitera hasi nintzenean, bobinak erabiltzen zirela irratian. Digitalizazioa iritsi zenean nabaritu genuen aldaketa. Hasieran, Internet ez zegoen oso hedatuta, eta liburuak erabiltzen genituen lan egiteko, baita paperezko egunkariak eta aldizkariak ere; dena analogikoan. Apurka-apurka, Interneti ematen gehien erabilera areagotzen joan zen, eta sekulako iraultza izan zen hori. Hala ere, ez genuen pentsatzen gaur egungora iritsiko ginenik.\nNire ustez, gauza oso inportante bat aldatu da: pentsatu ohi dugu gure ordenagailuan dena dagoela, eta uste horrek eramaten gaitu pentsatzera gure buruetan ere dena dagoela. Oso arriskutsua da hori. Izan ere, guk jakintza suspertzen ez badugu, ez da garatuko. Nahiz eta ordenagailuetan egon, ez da gure buruetan egongo, eta ezingo dugu erabili analisiak egiteko eta pentsamendu kritiko bat izateko. Ezta pentsamendu sortzaile bat izateko ere. Kezkagarria iruditzen zait hori. Garrantzitsua da dauzkagun erreminta teknologikoei behar bezalako erabilpena ematea.\nIkus-entzunezkoetan doktore zara. Horrek sektorea beste modu batera ezagutzeko aukera ematen dizu?\nObrak aztertzen aritu izan naiz, teoria ikasten eta lantzen. Horrek gauzak begiratzeko eta egiteko bestelako prestakuntza edo marko teoriko bat eman dit. Ez dakit hobea edo txarragoa den, baina bestelakoa. Denbora asko pasatu dut horretan, eta horregatik hasi nintzen hain berandu zuzendaritzan. Hala ere, pozik nago egin dudan ibilbidearekin, eskura izan dudalako ezagutza eta aukera izan dudalako ikasteko. Pila bat gustatzen zait ikastea.\nNola ikusten duzu sektorea?\nAukera handia dago; inoiz ez da horrenbesteko aukerarik izan. Zinemaren kasuan, eraldaketa bat suposatuko du azken urteetan iritsi diren plataformek. Orain jende askok zinea etxean kontsumitzen du, baina uste dut etorriko dela zine aretoen loraldi bat. Batez ere bizi izan dugun egoerarengatik. Izan ere, behartu gaitu bakardadean ikustera filmak, gure etxean, eta zine aretoek bestelako gauza batzuk eskaintzen dizkigute: isiltasuna, kontzentrazioa edo ikustaldia era komunitario batean egitea. Esperientzia hori oso berezia da. Gainera pelikula batzuk eginda daude pantaila handian ikusteko. Horretaz aparte, nire iritziz, Euskal Herrian arretaz jarraitu behar dugu sektorearen bilakaera. Ezin gara olatua pasata dagoenean surf egiten saiatu; orain surfeatu behar dugu olatu hori.


#M26 | Euskotren geltokia eta Arkotxako eraberritzea, Zaratamoko Gure Herriaren proposamenak | Geuria\n#M26 | Euskotren geltokia eta Arkotxako eraberritzea, Zaratamoko Gure Herriaren proposamenak\nZaratamo “bizitzeko toki atsegina” izaten jarraitzeko konpromisoa azaldu du Jon Ajuriak eta horregatik bere burua aurkeztu du berriz Gure Herria plataformako zerrendaburu gisa.\nMarimar Lopez eta Jon Ajuria, Gure Herria plataformako hautesleak / Gure Herria\n“Zaratamoztarrez osatutako eta Zaratamorentzat pentsatutako” herri-hautagaitzaren zerrendaburua da Jon Ajuria Fisure. Aurreko bi legealdietan Gure Herriaren lehentasuna Zaratamo osatzen duten auzo guztien ongizatea bermatzea izan dela dio Ajuriak, “beti ere bizilagunen bizi kalitatea hobetzea helburu”. Legealdi berriari begira, Zaratamo “bizitzeko toki atsegina” izaten jarraitzeko konpromisoa azaldu du Ajuriak eta horregatik bere burua aurkeztuko du berriz.\nGure Herriak Zaratamoko gobernua lortu zuenetik, 2011n, bi helburu nagusi izan dituela dio Ajuriak. Lehena, aurreko agintariek utzitako “egoera ekonomiko larriari” buelta ematea: “2011n milioi erdiko udal-zorra zuen Zaratamok eta guk, lau urtetan, buelta eman genion egoera horri. 8 urtetarako aurreikusita zegoen berreskuratze plana denbora erdian egiteak lasaitasuna eman digu azken legealdi honetan auzo ezberdinetan auzotarrek aspalditik eskatzen zituzten hobekuntzak egiteko. Zaratamoko auzo guztietan igarri ahal izan dira legealdi honetako inbertsioak”, dio alkategaiak.\nHurrengo legegintzaldiari begira, Arkotxako erdigunea “bizilagunentzako atseginagoa izan dadin”, auzoa eraberritzeko plan integralaren bigarren fasea bukatu eta hirugarrenari ekitea du helburu Gure Herriak. Plaza zabaldu, eskailerak ezabatu, umeentzako parke berria eta aintzira sortu eta barrakak jartzen diren tokian parkinga sortu gura du herri plataformak, “erdigunetik trafikoa ezabatzeko”. Herritarrentzako Udal Arreta Zerbitzuaren buelegoa ireki nahi dute bertan, “bertako bizilagunen udal tramiteak arintzeko”. Halaber, Etxerretik Arkotxarako sarbidean biribilgunea egiteko konpromisoa azaldu du Ajuriak: “Zubia zabaldu eta bertan oinezkoentzako igarobidea eraikitzeako asmoa dugu ere”.\nOlaganeko pasabidearen parean EuskoTren geltokia eraikitzeko negoziaketei ekiteko asmoa agertu du ere Gure Herriak. Horretarako Hirigintza Plan Orokorrean egin beharreko aladaketak egingo dituztela eta Eusko Trenbideak-en ateak joko dituztela dio Ajuriak.\nZaratamori dagokion Santa Barbara auzoko zatia kudeatzeko eskumenak eskuratuta, auzo honen eraberritzeari ere ekin nahi dio herri plataformako alkategaiak: “Auzokideekin batu gara dagoeneko aurreproiektua lantzeko. Helbururik behinena Santa Barbara eta Olaganeko pasabidea pasarela berri batekin lotzea da, auzotarrek konexio zuzena izan dezaten bertako autobus geltokiarekin. Aurrerago Santa Barbara erdiguneko eskailerak eta irisgarritasun oztopoak ezabatzeko proiektua onartzea da helburua”.\nAzkenik, Moiordinen, kale nagusiko errepidea berrasfaltatau eta oinezkoei eman nahi diete lehentasuna.\nSailkatuta: Gure Herria, Hauteskundeak, M26\nWikiemakumeen II. Jardunaldia egingo dute bihar Etxabarrin\n#M26 | Ibilgailu elektrikoak eta hauek kargatzeko guneak jarri nahi ditu martxan Etxebarriko EAJk


Arkaitz Rodriguez Sortuko idazkari nagusiak eta Arnaldo Otegi EH Bilduko koordinatzaile nagusiak Urriaren Hemezortziko Adierazpena irakurri dute Aieten.\n1) ETAk indarkeriaren amaiera iragarri zuenetik hamar urte igarota, konpromiso hura osorik bete dela egiaztatu besterik ezin dugu egin. Haren jardueraren amaiera osoa eta erabatekoa izan da. Horrez gain, modu egokian egin du armagabetze eta desegite prozesua, nazioarteko estandarrek zehazten duten bezala.\n2) Ez zen iruzurrik egon, ez zen kalkulu taktiko bat izan. Igarotako denborak agerian utzi du orduan hartutako erabakiaren izaera estrategikoa. Euskal ezker independentistak bide soilik baketsu eta demokratikoekiko hartutako konpromisoak konbentzimendu etiko eta politikoei erantzuten zien eta erantzuten die. Aldatu ezineko eta betirako erabakia da.\n3) Bake justu eta iraunkorrerako bidea egiteak biktima guztien aitortza eta erreparazioa eskatzen du, guzti-guztiena. Ez dugu haietako bat bera ere ahazten.\n4) Nazioarteko esperientziak erakusten du, eta Aieteko adierazpenak ere hala jasotzen zuen, beharrezkoa dela preso politikoen auziari irtenbidea ematea. Saihestu ezineko erronka da guztiontzat, eta horretarako beharrezkoa da salbuespenezko espetxe politika amaitzea eta konponbide integrala ematea. Aldarrikatu nahi dugu presoek estrategia armatua gainditzeko izandako parte hartze aktibo, irmo eta erabakigarria, baita bide baketsu eta demokratikoekiko haien konpromisoa ere. Haiek gabe, ez zen posible izango.\n5) Elkarrizketaren, negoziazioaren eta adostasunaren aldeko konpromisoan berresten gara, hori baita ezberdintasun politikoak ebatzi eta konpontzeko metodo eraginkor eta demokratikoena.


Lezo Zero Zabor: "Burua ondo daukanak ez du bere etxe ondoan nahi eta bihotza ona daukanak besteen etxe ondoan ere ez du nahi" - Oarsoaldeko Hitza : Oarsoaldeko Hitza\nLezo Zero Zabor: "Burua ondo daukanak ez du bere etxe ondoan nahi eta bihotza ona daukanak besteen etxe ondoan ere ez du nahi"\nHura poza, hura lasaitasuna sentitu genuen askok Gipuzkoan erraustegirik (ikusi nola definitzen duen wikipediak) egingo ez zela albisteetan ikusi genuen egunean. Unicefen lan egiten duen gure ikasle batek esan zidan: “Bai ederki!, ez dute erraustegirik egingo, eta Lezon Atez Atekoarekin, nik ere lagundu dut horretan”. Arrazoi zuen hein handi batean, erraustegirik nahi ez genuenok ahalik eta gehien birziklatzeko Atez Ateko Bilketarekin hasteko irrikaz baikeunden. Hasi ginen, birziklapen tasa hirukoiztera baina gehiago iritsiz. Esaldiak dioen bezala errauskailuagatik: ”Burua ondo daukanak ez du bere etxe ondoan nahi eta bihotza ona daukanak besteen etxe ondoan ere ez du nahi”.\nZenbaitek azken hauteskunde kanpainan erraustegia egingo zutela esan zuten, jakinik Europako araudiak 2016rako %60ko birziklapena eskatzen duela, eta 2020an birzikla daitekeen gairik ezin dela erraustu. Jaun andreok, 2015aren erdia pasa zaigu. Lezon jendeak ez du erraustegirik nahi, 2.000 lagunek sinatu zuten erraustegia ez egiteko ahalik eta gehien birziklatzen saiatuko zirela esanez, eta sinatu ez genuen beste 2.000 ere izan gaitezke ikuspuntu horren alde. Gainontzeko 2.000 lagunak ere Lezon bizi dira baina ziur aski, interesatuenak diren arren, oraindik ez zaie galdetuko. Eta galdetu behar genieke, etorkizuna haiena baita.\nBadira bi aste kezkatuta Lezoko alkate berriarengana joan ginela eta oso ondo hartu gintuen. Galdetu genion ea orain hondakinen bilketa sistemari buruzko galdeketa egin behar ote zuen eta baietz esan zigun, oraindik ez zekiela nola egin behar zen tramitazioa, baina baietz. Galdeketa egingo zela, eta galderak EAJ eta gainontzekookin formulatuko zirela. Galdeketa egunean ere AABren aldekoak eta kontrakoak egongo ginela. Azkenik emaitzari kasu egingo zitzaiola eta Lezok erabakitakoa egingo zela hondakinen kudeaketarekin. Esan genion %85eko birziklapen mailarekin atzera egitea zentzugabekeria zela, ea jendeak nahi izango ote zuen Sotxon erraustegia jartzea, eta ihardetsi zigun jendeak ez zuela erraustegia bere etxe ondoan nahi, hasieran Txingudin jarri behar zutela, gero Landarbason… eta inon ere ez zutela nahi, baina bilketa sistemak zein izan behar zuen galdetu egin behar zela.\nHau guztia dela eta, datorren ostegunean printzipioz kultura aretoan arratsaldeko 19:30ean batzar ireki bat egingo dugu. Edonor etor daiteke bertara, lasai etortzeko baldintza betez gero. Bertan Lezo zero zaborrekoek gure irizpideak azaldu, eta batzarkideek lan ildoak markatuko ditugu. Zatoz!\nEdurne Lizarazu, Lezo Zero Zabor taldearen izenean


Eraso! taldeak lurralde propioa sortu du zazpigarren diskoan | Kultura | GARA\nEraso! taldeak lurralde propioa sortu du zazpigarren diskoan\nSei kantutan zehar orain arteko estiloak landu dituzte, baina beste batzuei atea itxi gabe. Sekula ez dira genero bakar batera mugatu eta oraingoan ere ez. Kanta bortitzetatik pasatuta, erritmo lasaiagoak ere proposatzen ditu «Inoren lurretan» diskoak.\nEraso! talde zarauztarrak zazpigarren diskoa dakar besazpian, “Inoren lurretan”. Izenburuak taldearen estiloari erreferentzia egiten dio, erritmo gogorretan murgiltzen delako beti baina bakar batera lotu ezin delako.\nAritz Mutiozabal kazetariak idatzi du diskoaren aurkezpen testua eta bertan aipatzen du «26 minutuko errusiar mendia» dela. Sergio Ruiz abeslaria ados dago horrekin, diskoa osatzen duten sei kantetan denetarik aurki dezakegulako: kantu bortitzak, kantu leunak, oso melodikoak…\n«Gure ibilbidea ezagutzen dutenek badakite Eraso!-ren disko guztiak desberdinak direla. Beti ildo beretik joaten saiatzen gara, taldearen esentziari eusteko, baina disko bakoitzak dauka berezitasunen bat. Honetan aurkitu dugu inoiz aurkitu ez dugun unea. Soinu aldetik, konposizio aldetik, orain arte izan ez garen une batera heldu gara», azaldu zuen.\nKantu guztien artean desberdinena “Hodei beltzak” da, Kokein taldeko Zaloa Urainen kolaborazioa duena. «Kantu punkagoak, rockeroagoak, metaleroagoak egiten ditugu, eta hau hortik urruntzen da. Lasaiagoa da. Eraso!-k betidanik izan du ikuspegi irekia. Badaude taldeak esparru batetik ateratzen ez direnak, baina gurea nahiko zabala da. Hori egiteko aukera izan dugu eta ez gara damutzen. 90eko hamarkadan ikasi genituen musika estiloek ere hortik jotzen zuten. Oso hamarkada irekia izan zen eta talde batean izan zitekeen musikarik gogorrena eta leunena. Hori gure musikan islatu da hasieratik», adierazi zuen.\nZaloa Urain duela 20 urte inguru ezagutu zuten eta Kokein-ekin batera hainbat kontzertu eman ostean jada lagunak dira. Urainen ahotsa gustatzen zaie Eraso!-ko kideei, eta “Hodei beltzak” egiten ari zirela berarentzat aproposa izan zitekeela iruditu zitzaien. «Uste dut oso erakargarria dela bere ahotserako, eta probatu zuenean gustatu egin zitzaion hasieratik. Magia sortu zen», aipatu zuen abeslariak.\nRuizek kontatu zuenez, diskoaren izena, “Inoren lurraldetan”, hitz joko bat da, taldea inoiz ez dutelako genero zehatz batean kokatu. «Beti egon gara inoren lurretan, edo gure lur propioetan. Inoiz egin ez dugun kanta bat egin nahi genuen», esan zuen. Hala, diskoari izena ematen dion abestia sortu zuten.\nAlbumeko azken proposamena «nahiko progresiboa da eta amaiera luzea dauka», eta letra interesgarria ere badauka. Taldekideek «oso gustuko» duten kantua da. «Musikalki oso luzea da, baina barrenean sartzen zarenean 8 minutuak 3 minutu egiten zaizkizu. Oso gustura grabatu genuen. Gure pasioari buruz eta egiten dugunari buruz hitz egiten du», esan zuen Ruizek.\nDikotomiaren gaiari tiraka sortu dute azala ere. Buztinez egindako maskara bat ageri da, erditik puskatuta; alde batean aurpegi bat dago eta bestean garezur bat. Taldeko gitarra-jotzaile Nestor Urdanpilleta arduratzen da diseinu grafikoaz, eta kasu honetan ere hala izan da. «Berak moldatu zuen eskuz egindako erretratu hori eta bi alderdi horiekin jokatu nahi zuen: hemen gaude baina ez gaude; batzuentzat gara baina beste batzuentzat ez gara. Eta bestalde, lurraldearekin ere lotu dezakegu, ez gaudelako inoren lurretan baina gure lurretan gaude», azaldu zuen taldeko ahotsak.\nGauza berberari buruz bi ikuspegi egon daitezkeela islatzea zen asmoa. Diskoaren esentzia hori da eta izenburua jarri ziotenean, horren inguruan zer egin zezaketen pentsatzen hasi ziren. «Portadarako ideia oso potentea iruditu zitzaidan. Nestorren artea oso ikusgarria da. Talde askorentzat egin ohi ditu portadak, horretan iaioa da», onartu zuen.\nDiskoarekin biran ari dira jada. Larunbatean Bilbon izango dira eta hilaren 26an, Tolosan. Azaroan Barakaldo eta Iruñea zapalduko dituzte, abenduan Amurriora joko dute, eta urtarrilean Donostian eta Errenterian joko dute.


Auzipetuak eskizofreniak jota tiro egin zuela deklaratu du - Mondraberri\nTestua: Gontzal Landa Herbias / Argazkia: MB Artxiboa / 2019ko ekainak 24, astelehena\nGaur hasi da Arrasaten pakistandar jatorriko pertsona bati ustez tiro egin zion pertsonaren aurkako epaiketa.\nGipuzkoako Probintzia-Entzutegiko Lehen Atalean ekin zaio, eta astean zehar gauzatu egingo da.\nSaioa hasi baino lehen, aretoaren kanpoaldean, auzipetuaren ahizpak eta beste senide batek biktimari gertatutakoagatik barkamenak eskatu dizkiote.\nGainera, saioaren atsedenaldi batean, neska honek bertaratutako hedabideei azaldu dizkie bere anaiaren bizitzako hainbat gorabehera: "19 urte zituenetik eskizofrenikoa da".\nSalatu egin duenez, tiro egin baino "bi hilabete lehenago medikazioa gutxitu zioten, nahiz eta jakin bazekiten armak eramaten zituela". Ez zioten "garrantzirik" eman.\nArrebak gehitu du auzipetuak "haurtzarotik trauma bat duela", eta "ejerzito baten parte da". Horrela, "militar bat bezala eta kaskamotz" itxurarekin joaten da.\n"Mundua delikuentzatik eta bestelako gauzengatik defendatzen du, Al Qaeda esaterako".\nGaur epaiketa hasi da eta lehen saioan auzipetuak deklaratu du. "Esan nuen: ikusten dudan lehenari, gustuko ez dudanari, tiro egingo diot. Ez nuen pentsatu, ez nuen hausnartu".\nAkusatuak tiro egin zuela onartu du baina bere defentsak eskizofreniak jota zegoela argudiatu du.\nFiskaltzak 14 urte eta erdiko kartzela zigorra eskatzen du eta akusazio partikularrak 15 urtekoa.\n2017ko apirilaren 12an "beldurtuta nengoen edo dena delakoa, irten nintzen eta egin nuen" adierazi du auzipetuak adierazpen ulergaitz batean.\nHala ere, argitu nahi izan du bere asmoa ez zela pakistandar jatorriko pertsona "akabatzea". "Nire burua gizartearengandik pixka bat presionatuta sentitu nuen, baita nire inguruneagatik ere".\nAzaldu duenez bere egintzagatik "damututa" dago, ez zekielako biktimaren haurrak ere jolas parkean zeudela.\nBere bizitza buruko gaixotasun batek, drogek eta neonazi batzuekin harremanak izateak markatu dute. Gainera erlazio "oso onak" ez zuen jende batekin, eta medikazioa murriztu zioten.\n"Ibilgailua geratu nuen, tiro egin nuen eta ospa egin nuen. Ni izan nintzen onartzen dut. Bizkarretik tiro egin nion, bizkar emanda zegoelako".\nAdierazi du berak ez zuela pistola manipulatu, berak lortu orduko pistola manipulatua zegoelako. Gehitu du ez zuela pistola erosi pakistandar jatorriko pertsonari erasotzeko, ez zuen aurrez ezagutzen. Pistola zeraman "mehatxaturik" eta "beldur" sentitzen zuelako bere burua.\nBiktimak ere hitza izan du epaiketan, eta itzultzaile baten laguntzaz azaldu du egun hartan bere hiru semeekin futbolean jolasten ari zela parkean.\nHalako batean tiro bat entzun zuen, eta lurrera erori zen. Ezin izan zuen tiroaren egilea nor zen ikusi, berriro begiak ireki ahal izan zituenean Donostia Ospitalean zegoelako.\nAita honek argi utzi du ez dakiela egin zion tiro akusatuak, eta azaldu du ordutik, zaurien eta lesioen ondorioz, ezin izan duela obretan lan egin eta zamarik hartu. Epaiketak bihar aurrera jarraituko du lekukoen testigantzekin.\nGizon bat tirokatu dute, kotxe bat erabiliz, Bañez doktorea kalean\n2017ko apirilaren 12an argitaratutako albistea


Hezkuntzari buruzko maiatzaren 3ko 2/2006 Lege Organikoak 2. artikuluan xedatutakoaren arabera, hezkuntzaren helburuetako bat da komunikatzeko gaitasuna lortzea hizkuntza ofizialean, koofizialean eta atzerriko hizkuntza batean edo gehiagotan. Bestalde, abenduaren 7ko 1513/2006 Errege Dekretuak, Lehen Hezkuntzako gutxieneko irakaskuntza ezartzen duenak, batetik, eta abenduaren 29ko 1631/2006 Errege Dekretuak, Derrigorrezko Bigarren Hezkuntzako gutxieneko irakaskuntza ezartzen duenak, bestetik, oinarrizko gaitasunei buruzko I. eranskinean sartu dute hizkuntza-komunikaziorako gaitasuna. Gaitasun horren barruan hainbat formalizazio-maila daude, baina atzerriko hizkuntzen arloan, hizkuntza-komunikaziorako gaitasuna izateak esan nahi du gutxienez atzerriko hizkuntza batean komunikatzeko gai izatea, gizarte-harremanak aberasteko eta askotariko testuinguruetan moldatzen jakiteko, bai eta informatzeko eta ikasteko era gehiago eta askotarikoetarako sarbidea izateko ere.\nEra berean, azaroaren 8ko 1834/2008 Errege Dekretuak derrigorrezko bigarren hezkuntzan, batxilergoan, lanbide-heziketan eta erregimen bereziko irakaskuntzetan irakasteko prestakuntza-betekizunak ezarri zituen, eta bigarren hezkuntzako irakasleen kidegoen espezialitateak zehaztu zituen. Errege dekretu horrek, gainera, bosgarren xedapen gehigarrian, hezkuntza-administrazioak ahaldundu zituen, irakaskuntza hirueleduna edo eleanitza barnean duen hezkuntza-proiektuak dituzten ikastetxe publikoetan edo pribatuetan, atzerriko hizkuntzan hizkuntza hori irakasteko irakasgaia ez diren beste irakasgaiak edo irakats-arloak emateko irakasleei eskatuko zaizkien prestakuntza-betekizun gehigarriak arau zitzaten. Betekizun horien artean sartu behar da atzerriko hizkuntza menderatzen dutela frogatu beharra (Hizkuntzen Europako Erreferentzia Marko Bateratuko B2 maila izan behar dute, gutxienez).\nEra berean, azaroaren 4ko 1594/2011 Errege Dekretuko hirugarren xedapen gehigarria Lehen Hezkuntzan Atzerriko Hizkuntzan ematen diren ikasketei buruzkoa da, eta hezkuntza-administrazioei eskumenak ematen dizkie arautzeko zein baldintza gehiago eskatu behar zaien Maisu-maistren Kidego irakasle funtzionarioei atzerriko hizkuntzako irakasgaia barik arlo bateko klaseak atzerriko hizkuntzan emateko (1594/2011 Errege Dekretua), azaroaren 4koa, Maisu-maistren Kidegoko irakaskuntzako espezialitateak ezartzen dituena Haur Hezkuntzan eta Lehen Hezkuntzan –otsailaren 3ko 2/2006 Lege Organikoak, Hezkuntzari buruzkoak, arautzen dituenetan– lan egiten duten irakasleentzat.\nMartxoaren 30eko 97/2010 Dekretuan, Euskal Autonomia Erkidegoko Oinarrizko Hezkuntzaren curriculuma sortzeari eta ezartzeari buruzko Dekretua aldatzen duenean, proposatu da aurrera egitea, elebitasunetik abiatuz, ikasle eleaniztunak lortzeko helburua bete dadin. Horretarako, ikastetxeek atzerriko hizkuntzen ikaskuntza eta erabilera indartzeko neurriak ezarri behar dituzte, eta ikasleek bi hizkuntza ofizialetarako ezarritako gaitasun-maila izango dutela bermatu behar dute. Hori lortze aldera, zenbait eduki edo irakasgai atzerriko hizkuntzetan eman ditzakete, ezarriko diren baldintzak betez.\nOtsailaren 3ko 23/2009 Dekretuak, Euskal Autonomia Erkidegoko Batxilergoko curriculuma sortzen eta ezartzen duenak, xedatutakoaren arabera, etapa horretako helburuetako bat da bi hizkuntza ofizialetan eta gutxienez atzerriko hizkuntza batean komunikatzeko gaitasuna zabaltzea eta finkatzea; alegia, ezagutza, hizkuntzak erabiltzeko prozedurak eta helduen berezko gizarte-esparruetan behar bezala parte hartzeko beharrezko jokabideak hobetzea.\nGaur egun, ezagutzaren Europako gizartean murgilduta gaude, eta gizarte horretan, gure erkidegoko hezkuntza-sistema berritzeko eta egokitzeko beharra ikusi dugu, laster agertuko zaizkigun mugikortasun- eta komunikazio-erronkei erantzun ahal izateko. Beraz, hezkuntza-administrazioak jakin badaki erantzukizuna duela berak ere, gutxienez atzerriko hizkuntza batean (ingelesez, bereziki) komunikatzeko gaitasuna lortu eta zabal dadin sustatzean. Mugikortasuna gero eta handiagoa den mundu globalizatu honetan, hezkuntzaren ez-ezik gizarte osoaren helburu estrategikoetako batek eleaniztasuna izan behar du, hots, hainbat hizkuntzatan elkarrekin komunikatzeko gaitasuna, zenbait mailatan, ikasleen oraingo zein etorkizuneko akademia- eta lanbide-beharren eta norberaren beharren arabera.\nIkastetxe publiko eta pribatu askok irakats-arlo edo irakasgai bat edo gehiago atzerriko hizkuntzan ematea barnean duten programetan parte hartu dute. Gainera, Hezkuntza, Unibertsitate eta Ikerketa Sailak dei egin die ikastetxeei zenbait irakats-arlo edo irakasgai atzerriko hizkuntzetan ematea barnean duten Hezkuntza marko hirueledunean saiakuntza-proiektu berriak garatu egin ditzaten.\nHezkuntza, Unibertsitate eta Ikerketa Sailaren esanetan, beharrezkoa da ikastetxeetan atzerriko hizkuntzetan emango den irakaskuntza kalitatezkoa izango dela bermatzea, eta askotariko irakats-arlo eta irakasgaietako edo hizkuntzazkoak ez diren modulu edo esparruetako maisu-maistrek eta irakasleek atzerriko hizkuntzetan duten prestakuntza indartzea.\nHainbat akreditazio eta ziurtagiri daudenez, beharrezkotzat jo dugu irakasleek atzerriko hizkuntza irakasteko ez diren arloak, irakasgaiak, esparruak edo moduluak atzerriko hizkuntzan emateko izan behar dituzten hizkuntza-gaitasunaren betekizunak ezartzea. Gainera, lanpostuak betetzeko eta langileak hautatzeko gero eta deialdi gehiagotan hartzen dira aintzat halako ziurtagiriak, ziurtagiriok merezimendutzat jotzen dituzten deialdietan, behintzat.\nHorrenbestez, Euskadiko Aholku Batzorde Juridikoaren arabera, Hezkuntza, Unibertsitate eta Ikerketa sailburuaren proposamenez, eta Gobernu Kontseiluak 2012ko maiatzaren 15ean egindako bilkuran aztertu eta onartu ondoren, hauxe\nDekretu honen xedea da:\na) Irakasleen hizkuntza-gaitasunaren betekizunak ezartzea, Euskal Autonomia Erkidegoko unibertsitatez kanpoko irakaskuntza ematen duten eta hezkuntza-proiektuan irakaskuntza elebiduna eta/edo hiru eleduna sartu duten ikastetxe publiko edo pribatuetan atzerriko hizkuntza irakasteko ez diren irakasgaiak, irakats-arloak, esparruak edo moduluak atzerriko hizkuntzan emateko bete behar dituztenak.\nb) Hezkuntza, Unibertsitate eta Ikerketa Saileko lanpostuak hautatzeko eta betetzeko merezimendu moduan baloratzen denean atzerriko hizkuntza jakitea, onartu egingo da eranskinean azaltzen diren tituluak edo egiaztagiriak aurkeztea Hizkuntzen Europako Erreferentzia Marko Bateratuk B2 maila edo handiagoa egiaztatzeko.\n2. artikulua.– Hizkuntza-gaitasunaren betekizunak.\nIrakasleek, irakats-arlo, irakasgai, esparru edo modulu bat atzerriko hizkuntzan emateko, indarrean dagoen araudian ezarritako gutxieneko titulua dutela edo irakaskuntza-espezialitateko betekizunak betetzen dituztela egiaztatu beharko dute; eta, gainera, gutxienez honako titulu, gaikuntza edo ziurtagiri hauetako bat dutela ere bai:\n– Itzulpengintza eta Interpretazioko diploma, eskatutako hizkuntzan.\n– Eskatutako hizkuntzan atzerriko hizkuntzako espezialitatea edo gaikuntza duen maisu-maistra, Lehen Hezkuntzarako.\n– Eskatutako atzerriko hizkuntzan Hizkuntzen Europako Erreferentzia Marko Bateratuko B2 maila edo hori baino maila handiagoa duela egiaztatzea, dekretu honen eranskinean jasotako titulu edo ziurtagiriren baten bidez.\nLehenengoa.– Eranskina eguneratzea.\nHezkuntza Sailburuak dekretu honen eranskina egunera dezake. Zehazki, zerrendatik ken ditzake aurrerantzean B2 maila edo hori baino maila handiagoa bermatzeari uzten dioten tituluak edo ziurtagiriak; edo maila hori bermatzen duten beste batzuk sar ditzake, berariaz.\nEuskal Herriko Agintaritzaren Aldizkarian argitaratzen den egunaren biharamunean sartuko da indarrean dekretu hau.\nVitoria-Gasteizen, 2012ko maiatzaren 15ean.


Koldo Tellitu | Murrizketarik Ez\nPosts tagged ‘Koldo Tellitu’\n«Hiru elekoarekin ez gaude ados, baina interesgarria da probatzea»\nIturria: Berria.info – 2012/09/16\nKoldo Tellitu. Ikastolen Elkarteko lehendakaria\nNafarroan eta Iparraldean murrizketek sortutako egoerarekin kezkatuta dago Tellitu; «urte korapilatsua» izan daitekeela azaldu du. Ikastolek Jaurlaritzaren plan batzuetan parte hartzea defendatu du, «interesgarri» iritzita.\nIkasturte gorabeheratsua espero du Koldo Tellituk (Barakaldo, Bizkaia, 1966), Ikastolen Elkarteko presidenteak: murrizketak, EAEko hauteskundeak eta Espainiako Gobernuaren hezkuntza erreforma. Adostasunak lortzea ezinbestekoa dela nabarmendu du etengabe. Eskola akordioa lortzeko «apustua» ez egitea egotzi dio Jaurlaritza sozialistari. Defendatu egin du, ordea, haren planetan ikastolek izandako parte hartzea.\nDatozen lau urteetarako itunen plana egin duzue Jaurlaritzarekin. Ratioetarako irizpideak gogortu dira.\nBadakigu egoera ez dela erraza. Itunak lantzerakoan ratioak igo egin dira, eta zenbait ikastolatan gelak galdu dira. Talde moduan ez da izan hainbesterakoa, baina zenbait ikastolatan jipoi handia izan da. Gela bakoitzean dagoen ikasle kopurua handitu egin behar izan da, eta hori hezkuntzaren kalitaterako ez da batere ona.\nTalde gutxiago, eta, beraz, irakasle gutxiago. Posturik kenduko duzue?\nPosturik ez da galdu. Ikastolen oinarri sendoa da elkartasuna, baita lan alorrean ere. Ikastoletan lanposturik ez galtzea da gure asmoa. Ikastolaren batean mozketaren bat badago, langileak kokatuko ditugu beste ikastola batean.\nNafarroan are gogorragoa da egoera, eta zer esan Ipar Euskal Herriaz.\nTafallako ikastolaren kasua begiratu besterik ez dago. Nafarroako Gobernuarekin harreman gutxi dago, eta murrizketak gogorragoak izan dira. Elkartasun planteamendua Euskal Herri osorako da: Nafarroako ikastoletan ezer gertatzen bada, erkidegoko ikastolak hor daude. Mozketak Iparraldean ere izan dira; oso egoera gogorrean daude. Seaskako ikastolek murgiltze eredua dute, eta horrek gastu gehiago dakar. Beren kabuz aurre egiten dute aurrena, eta atzetik ikastolen mugimenduak, elkartasunez. Ez badugu lortzen Hegoaldeko erakundeek laguntzea, urte korapilatsua izango da.\nKrisialdian, ulertzekoa da erakundeek sare publikoa lehenestea? Dikotomia sortu da bi sareen artean?\nEz daukagu hezkuntza osoa arautzen duen legerik. Gu hori aldarrikatzen ari gara. Hezkuntza zerbitzu publikoa da, eta egon daitezke administrazioaren ikastetxeak eta herritik sortutakoak. Garrantzitsuena ez da nor den jabea, baizik zer eskaintzen dion gizarteari. Guk ez dugu eskatzen administrazioaren ikastetxeen finantzaketa: gure kostuak asetzeko adinako diru kopurua behar dugu. Hezkuntza eskubidea lehenetsi behar dute gobernuek. Hortik aurrera, ez da egongo dikotomiarik. Lehia artifiziala izan da guretzat.\nAgintaldia amaituta, zer diozu Isabel Zelaak Jaurlaritzan egindakoaz?\nAzken eskola akordioa orain hogei urte sinatu zen, eta hezkuntza sare osoarentzako legerik gabe gaude. Zelaaren taldeak ere ez dio horri aurre egin. Beste lau urte pasatu dira. Onartu behar da hasieratik garbi utzi zuela ez ziola aurre egingo horri, ez zuela gehiengorik. Apustu partzialak egin ditu. Zenbait proiektu jarri ditu martxan, eta batzuetan adostasuna izan dugu. Elementu orokorra ez da ukitu, hala ere, eta guretzat hori txarra da. Egia esan, aurreko gobernuak gauza bera egin zuen; Anjeles Iztuetaren garaitik gauza gutxi ukitu dira. Gainera, mozketak jasan ditugu, oso gogorrak 0-3 zikloan. Orain bi urtekoa izan zen mingarriena, langileen murrizketa. Hitzarmena bizirik genuen, eta erdian jo gintuen Jaurlaritzak.\nGogor hasi zen Zelaa: Euskal Herria kontzeptua, euskara irakats-hizkuntza ez izatea… Gero leundu du jarrera.\nBat nator analisi horrekin. Egia esan, Euskal Herria kontzeptuari buruzko afera ez genuen ulertu, besteak beste sozialistak zeuden garaian etengabe erabili zelako. Argi zegoen sozialistek desadostasunak zituztela Tontxu Camposen dekretuarekin, ez soilik Euskal Herriari eta euskarari buruz. Baina ez zioten gaiari heldu; politika mailako kontuekin geratu ziren. Aukera bat galdu zen zerbait egiteko. Ordutik Zelaa egokitzen joan da jarrera. Erlazioak guztiz normalizatuak izan dira gurekin.\nHiru eleko eredua jarri du martxan, proba gisa. Askoren kritika izan da euskara orduak gutxitu egin direla. Eta ikastolak parte hartzen ari dira…\nEsperimentazioa da, eta ebaluazio bat egingo da. Bi alde horiek egokiak dira. Ez da egitura aldaketa bat izan; ez da ezer aldatu. Argi dago: guk ez dugu bat egiten honekin. Beste agertoki bat aldarrikatzen dugu. Baina jakinda lau urtean ez zela legerik egongo, ez zela aldaketarik egongo, ez genuen bereziki gaizki ikusten esperimentazio fase batean egotea; interesgarria baita ikastolak egotea eta baloratzea. Oinarrian ez gaude ados, baina pentsatu genuen esperimentazioak elementu interesgarriak izan zitzakeela. Gainera, marko ezberdinak ziren sare publikorako eta itunpekorako: guk ez dauzkagu orduak neurtuta, baizik eta saioak. Askatasun maila bat ezarri zuten. Aukera horiek egonda, nahiz eta gure xedea marko hori ez izan, aukera bat zen.\nD eredua geratu egin da Nafarroan.\nKezka nabarmena daukagu. Geldialdi batean sartu da. Uste dut eragile askok autokritika egin beharko genukeela Nafarroan gertatutako zenbait gauzaren inguruan. Gobernuak ondo egin du jokoa: TIL [ingelesa irakats-hizkuntza duen eredua] eta horrelako planak ondo saldu ditu. Euskalgintzan ari garen eragileok —eta ez soilik hezkuntzakook— aztergai dugu hori. Estrategia berriak behar ditugu buelta emateko. Azterketa sakon bat egin behar dugu, eta aurre egin horri, zeren oso kezkagarria baita geldialdi hori.\nBakerako Hezkuntza Planaren aurka agertu zineten, eta gero Bizikidetzarako Hezkuntzaren Aldeko Adierazpena sinatu duzue. Zer aldatu da?\nDena. Lehenengo planteamendua mundu politikotik etorri zen. Ez genuen inondik inora bat egiten. Geroko adierazpena lantzeko aukerak izan genituen, eta ados gaude dioenarekin. Abiapuntu bat da. Herri hau fase berri batean sartu da, eta behar-beharrezkoa da gertatutakoari buelta ematea. Guztien artean landu beharreko gaia da. Bakegintza era osoan aztertu behar da; era askotako biolentziak egon dira herri honetan. Ulertu genuen bizpahiru eragilek ez sinatzea. Egon ginen haiekin, eta esan genien lan bat dagoela hemendik aurrera eta garrantzitsua dela hor egotea. Lehen planteamendua politikoa zen, eta bigarrena, hezkuntzara bideratua.\nEzer gauzatu da argazkiaren ostean?\nMakal doa. Erritmo politikoek beste zerbait agintzen dute. Datorren gobernuaren lana izango da.\nHezkuntza erreforma aurten onartzeko asmoa du Espainiako Gobernuak. Beldurrik bada ikastoletan?\nNola ez. Guztiz atzerakoiak dira planteamenduak. Gizartearen dualizazioa argi ikusten da: ibilbide ezberdinak, Lanbide Heziketa bigarren mailako ikasketa gisa… Horrek ikusarazten du gure herriaren arazo bat: esparru batzuetan gure hezkuntza arautu dezakegu, baina marko orokorra Madrildik edo Paristik inposatuta dator. Herri honetan PSE-EEtik ezker abertzaleraino inork ez du bat egiten planteamendu horiekin; bat egiten duen kopurua oso-oso txikia da gurean. Horrek azaleratzen du herri honek duen arazoa bere geroa erabakitzeko. Oso larria da. Ibilbideak eta kanpoko probak inposatuko dituzte, eta eragina izango dute ikasleengan.\nKanpoko probak aipatu dituzu. Kontrolerako bidea ez ezik, ikastetxeen rankingak egiteko erabiliko dituzte. Zer iritzi daukazu zerrendak egiteaz?\nEztabaida luzea da. Argi daukagu ebaluazio kultura falta dela hemen. Gu ebaluazioaren alde gaude. Askotan berba egiten dugu diru publikoa egoki erabiltzeaz; hori jakiteko, ebaluazioa ezinbestekoa da. Ebaluatzearen alde gaude, eta horrek ondorioak izatearen alde. Ranking esan behar zaie? Agian, ez da hitz egokiena. Ebaluazioaren ondorioak azter daitezke; adibidez, zerrendan baxuen daudenei laguntza gehiago ematea. Guk hori egiten dugu. Azken ebaluazioan ikusi dugunean ikastolaren bat ez dagoela behar den mailan, neurri bereziak hartu ditugu. Hori positiboa da.\nBaina beste gauza bat da orain proposatu dutena: ikasle bakoitzak zuzeneko eragina izatea. Gu neurri kolektiboei buruz ari gara. Gizarteak jakin behar du zein ikastetxe dauden ondo eta zein ez. Kontuan izanda dena: ikasle motak daude, ez da berdin leku batean edo bestean egon… Europan badaude herriak hori badutenak, eta ez bereziki neoliberalak. Bigarren eztabaida da emaitzak publiko egin behar diren, eta hirugarrena, zein neurri hartu behar diren.\nErreforma hotsen aurrean, adostasunerako deiak nagusitu dira. Eragile bakoitza bere aldetik ari zarete?\nZenbait eztabaida sortzen dira hemen; baditugu mikrogatazkak. Bakoitzak bere helburuak ditu, ideologia… Zilegi da zenbait alorretan talka egitea, baina norabide orokorrean —emaitza hobeak behar ditugula, euskararen inguruko akordioak…— ados jarri behar dugu. Benetan behar bat dugu herri gisa aurrera egiteko. Egia esan, azken urteetan egoera ez da izan ona. Baina lortu behar dugu.\nOrain urte batzuk, Oinarrizko Hezkuntza Akordioa sinatu zenuten, eta Euskal Curriculumaren bidea hasi. Urrun geratu dira garai haiek?\nAgian bai. Argazki hura zoragarria izan zen: eragile mordoa batu ginen. Beharrezkoa da berreskuratzea. Bizpahiru erronka ditugu herri moduan —emaitzena, hezkuntza sistema propioa eraikitzea eta Euskal Curriculuma garatzea; euskara barruan dela—, eta ezinbestekoa da. Oztopo nagusia batzuetan publiko-pribatu dikotomia da. Gainditu behar dugu hori. Gizartearekiko, herriarekiko iritzi berak ditugun eragileok pauso bat eman behar dugu.\nEuskal Curriculuma zertan dago?\nIkastolek garatzen segitzen dute. Fase esperimentalean dago. 2013-14an liburuak ateratzea da xedea.\nIkastolak beren aldetik ari dira lanean, beste eragile batzuk gabe?\nEuskal Curriculuma oinarri hartuta, hein batean bakarrik geratu ginen. Azken bolada honetan Elkar argitaletxearekin sortu dugun Ikaselkar argitaletxea ari da aurrera eramaten lan hori. Ez da bakarrik curriculum berria, baizik eta gaitasunen inguruko planteamendu berritzaile bat; Europan ia ez dago horrelakorik. Sekulako inbertsioa izan da guretzat —Jaurlaritzaren lehen murrizketa izan zen, eta gure baliabideetatik ari gara—. Beti prest gaude beste eragileekin lanean aritzeko, esperimentazioan parte hartzeko… Guk une batean erabaki genuen ezin genuela utzi erdi hilda, aurrera eraman behar genuela. Ikastolen lehentasun nagusia da Euskal Curriculuma garatzea.\nMadrilen birzentralizazioa mehatxua da Euskal Curriculumarentzat?\nBai, noski. Horrekin jokatu beharko dugu. Ikastolen hasierako garaitik ohituta gaude. Zer daukagu ona? Gaitasunetan oinarritutako hezkuntza Europatik datorren planteamendu bat dela, eta onartu egin beharko duela Espainiako Estatuak, Frantziakoak bezala. Horrek zabaltzen digu bidea.\nEtiquetas: EAE, hezkuntza, Ikastolen Elkartea, Koldo Tellitu, krisia, murrizketak, recortes


C.D. Anaitasuna webgunea | proiektu arrakastatsua Web diseinua | elkarmedia\nAnaitasuna Kirol Elkartearentzat web diseinua eta garapena.\nAnaitasuna Futbol Elkartearentzat, taldeen emaitzak, sailkapenak eta xehetasunei buruzko informazioa emateko garatutako webgunea.\nIzena:C.D. Anaitasuna webgunea. Anaitasuna fultbol taldearen web diseinua eta garapena\nAnaitasuna futbol taldearen web diseinua & garapena


Gaia: Deskantsuaren garrantzia Mar Abr 08, 2014 8:16 pm\nBueno post honetan deskantsun garrantzixi zelaku dan ikusi eta ulertzeko saiakera bat engot. Horretako pongo en antecedentes:\n1. Y muy importante: deskantsun "kontraxu"/ gitxien gustatengakonetako bat konsidera eta aitortzen na, vamos un puto yonki del deporte y adicto al entrenamiento. Eun batzutan dosi bat edo bi, beste batzutan gorputza astinyu, goo gitxi euki ezkio dosi txikixe eta rebjau (hau danau sentido figuraun ulertu mesedez jajaj ). naxarot egun suabik ein totalmente deskantsa baño, nire kasun pistina jun 30' suabe ein da etxea normalin.\n2. pasan astin eun bakar bat be eneban deskantsa totalmente, seguramente eun gexenetan gañea korrika+igai, korrika+eliptica, bizikleta+korrika… doble sesion\n3. aste bukaeran bañe gasik baik topaten nitxan, azkanengoko estualdixan falti igarten neban. Ta karo, gorputze kantsaten asten danin, buru martxan: neu piperrik be, ederra tostadi, zetan na amen…\n3. baixakun serixak erdizke laga nitxuzen, zapatun luzik engaztazen 50' korrikan (presi ezpazan agertu ondik eta luzia), ta domekan hutse neuan, entrenu bete bai bañe sentsaziñoi oso eskasakin eta burugogorkexan.\n4. atzo astelena,gabe osun biarrin eonda ta ikusitxe zela neuan kanbio de planes. korrikako saiu kantzela eta igai suabe, ta atzalde guzti sofan itzulia+granola paketi+esne tazoikari. gabaz lo de un tiron.\nTa gaur… tatzan tatzan . Ba deskantsu+ lotako orduk+granola paketi+gogu (MUY INPORTANTE)= entrenamentazu. 8km berotu (aprox)+6km ritmo medio+ 4 ritmo fuerte+10' suabe, totalin 20km pasau. kiston sentsaziñoik, korrikan oso errez eta ritmu progresibu eta atzanea gasan pasu iratxeko kapazidadiaz.\nPara muestra un botón, el botón esatamente (ojo lap eta autopal-ak ez datoz bat, dana gutxi gorabera da):\nPD: Bolumena bai bañe amen mantekilli de inportanti\nSaka ta GAS!!


uztaila | 2010 | Albe\nHileko artxiboak: uztaila 2010\nGaur hasten dira Algortako San Inazio jaiak! Eta beti bezala, ALBEk saio ederrak antolatu ditu bertsozaleon gosea asetzeko.\nHona hemen zitak:\nUztailak 29, 21.15etan, Kasino plazan:\nGregorio Larrañaga “Mañukorta”\nGai jartzaile: Maite Berriozabal\nUztailak 30, 13.00etan, Kasino plazan:\nGai jartzaile: Zuriñe Iarritu\nUztailak 31, 13.00etan, Kasino plazan:\nGai jartzaile: Unai Elizasu\nEgun honetan, bazkaria egongo da Piper´s tabernan 15.00etan eta maratoia Jon Maiak eta Andoni Egañak egingo dute Piper´s tabernatik abiatuta 19.00etan.\nAbuztuak 1, 13.30etan, Kasino plazan:\nGai jartzaile: Arkaitz Gomez\nGozatu San Inazioak!!!\nKategoria Sailkatugabeak, etiketak algortakojaiak, kasinoplaza, saninazioak10, 2010(e)ko uztailaren 29a egilea albe.\nHISTORIA EGIN DUGU!\nUztailaren 14an historia egin genuen Algortako Biotz Alai plazan. Jende ugari etorri zen, ikusminez eta gogo biziz eta saioz gozatzeko gogo itzelekin.\nHistoriari errepaso polita egin genion. Gertakari desberdinak aukeratu eta bertsolariak paper desberdinetan sartu behar izan ziren. Eva eta Adan, Zesar, gladiadoreak, arkeologoak,…\nAitzol de Kastro doktorearen esanetara ibili ziren sei ikasle cum laude: Andoni Egaña, Jon Maia, Aitor Mendiluze, Amets Arzallus, Maialen Lujanbio eta Xabi Paya.\nAdan eta Eva paradisuan ibili ziren. Ondoren sei bertsolariek erabaki behar izan zuten zein bertsolari espeziekoa ziren: Kromañon(tzi), Poto-Habilis, Bertso-erectus, Mañu Antecessor, Negharmentala eta Oro Sapiens. Xabi Payak Poto Habilis espezie aukeratu zuen eta bertsoan potoak egin zituen etengabe\nIkasle onek bezala, azterketa pasatu behar izan zuten eta nota altuarekin gainditu zuten. Lehen puntu zital bati erantzun eta gero argazki bati buruzko iruzkin historikoa egin zuten bertsolariek. Polita izan zen Xabi Payak ALBEko argazki historikoei buruz egin zuen iruzkina. Asko eta asko hunkitu ginen Andoni eta Trino Azkoitiari buruzkoak entzutean.\nArkeologoak ere Biotz Alai plazara heldu ziren. Xabi Paya eta Maialen Lujanbio indusketak egiten ibili ziren eta gauza interesgarriak topatu zituzten Biotz Alaiko hondakinetan.\nBukaeran, munduaren amaieraren simulakroa egin zen. Bertsolariak eta Aitzol de Kastro Doktorea bunker batean sartu eta irtetzerakoan, ez zegoen jenderik, publikoa poltsa beltzekin estali zituzten buruak.\nSaio ederra! ALBEko gai jartzaile talde eta laguntzailei eskerrak eman behar dizkiegu aurretik egin zuten lan guztiagatik eta egunean bertan egindakoagatik.\nKategoria Sailkatugabeak, etiketak saiomundiala, 2010(e)ko uztailaren 26a egilea albe.\nBERTSO SAIOA GORLIZEN\nGaur zita daukagu Gorlizen, Santiago jaietan. Punta-puntako lau bertsolari arituko dira Nahikari Ayoren gidaritzapean:\nBertsoekin gozatu nahi baduzu, gaur 21.00etan, Iberre Barri plazan.\nKategoria Sailkatugabeak, etiketak colina, gorliz, illaro, lizaso, nahikariayo, sarriegi, 2010(e)ko uztailaren 26a egilea albe.


Azaroaren 30ean, Londresen FutureBook konferentzia izan zen. Iaz izan zuen lehenbiziko edizioa ekitaldi horrek eta aurten bigarrena izan du. Sektoreko 400 pertsona inguru bildu ziren. Hona hemen han azaldu diren ideien laburpena:\ne-booken hazkundea espero zena baino motelakoa izan da Erresuma Batuan.\nDRMek gogaitu egiten dute jendea eta ez dira eragingarriak pirateriaren aurka, beraz, zer egin?\nGaldera nagusia hauxe da: nola lortuko dituzte diru-sarrerak argitalpen digitalek?\nGoogle Editions abian izango da eguberriak baino lehen AEBetan.\nProduktu interesgarriak aurkeztu ziren, hala nola: The Elements. Produktu horren 150.000 ale salduak ditu TouchPress enpresak 14 $-etan. Beste produktu bat ere laster kaleratzekoa du, eguzki-sistemari buruzko Solar System. Produktu horiek Faber & Faber argitaletxearekin lankidetzan garatu dituzte.


2002 m. Benzinas 2.0 l Mechaninė SRS Airbag kompiuteris - PARDUODAMAS UZ 23EUREIS00003929Citroen Xsara Picasso 2002 2.0 PetrolKODAS: 9632167780 550893100AUTOMOBILIAI ARDOMI DALIMIS, TURIME NAUDOTAS AUTOMOBILIU DALIS IR NAUJAS AUTOMOBILIU DALIS!DEL DALIU SKAMBINTI +37067284123. KAINOS DERINAMOS!!!WWW.EUROIMPEX.LT----------------------------------- INTERNETINE PARDUOTUVE - ----------------------------------- https://shop.euroimpex.lt -----------------------------------KIEKVIENA DIENA ARDOMI NAUJI AUTOMOBILIAI, O DETALES SANDELIUOJAMOS! DALIS PRISTATOME I VIETA!!!!!!!!!!! AUTOMOBILIU UTILIZAVIMAS KONTAKTAI:EURO IMPEX UTENA Tel: +37062992282SVETAINE: HTTPs://euroimpex.lt SKYPE CONTACT: euroimpex11 Email: dalysutena@gmail.COMSUPERKAME DEFEKTUOTUS AUTOMOBILIUS\nSkelbimo ID: 50844052


Kirol-hezitzailea aditu titulua: hezkuntza eta kirola uztartuko dituen graduondo berria, 2015eko urtarriletik aurrera\n2015eko urtarriletik aurrera, kirola eta hezkuntza ardatz izango dituen graduondo berria eskainiko du Humanitate eta Hezkuntza Zientzien Fakultateak: Kirol-hezitzailea aditu titulua. Ikastaroa antolat ... [+]\n2015eko urtarriletik aurrera, kirola eta hezkuntza ardatz izango dituen graduondo berria eskainiko du Humanitate eta Hezkuntza Zientzien Fakultateak: Kirol-hezitzailea aditu titulua. Ikastaroa antolatuta dago Athlon kirol eta osasun zerbitzu enpresa kooperatiboarekin batera, eta Aretxabaletako campusean eskainiko da. [-]\nEl 14 de enero de 2015 dará comienzo un nuevo curso de postgrado en la Facultad de Humanidades y Ciencias de la Educación: el título experto Educador deportivo. El curso, organizado en colaboración co ... [+]\nEl 14 de enero de 2015 dará comienzo un nuevo curso de postgrado en la Facultad de Humanidades y Ciencias de la Educación: el título experto Educador deportivo. El curso, organizado en colaboración con la empresa de deporte y salud Athlon, se ofrecerá en el campus de Aretxabaleta. [-]


Ostegun Berdea. Birziklatzeko plantara bisita | Deusto Agenda\nOstegun Berdea. Birziklatzeko plantara bisita\nLocales de DeustoCampus. Unibertsitate etorbidea 24 48007 Bilbao\nBirziklatzeko plantara bisita, haien eragiketa eta zer egiten duten ezagutzeko.\nOHARRA: Izen emate kopuruaren arabera, bisitaren data zein ordua alda daiteke. Informazio gehiagorako, DeustoCampusekin harremanetan jarri: 944 139 047 edo infocampus@deusto.es.\nberdea , birziklapena , Bilboko campusa , Deusto Business School , DeustoCampus , Enpresa eta Industria , Gizarte eta Giza Zientzien Fakultatea , Ingeniaritza Fakultatea , Ingurumena , iraunkortasuna , Medio Ambiente , reciclaje , responsabilidad social universitaria , RSU , Sostenibilidad , UGE , Unibertsitatearen Gizarte Erantzukizuna , verde


Mintzalasai | Berriak | Euskararen berriak | Ikasto klik!\nMatahami argitaletxearen iniziatiba berria da: liburu eskaerak egin eta Ikastolak lagundu.\n2020eko Azaroaren 16a | ± 47s\nBidarteko Matahami argitaletxeak liburu elebidunak argitaratzen ditu haurrentzat (frantsesez eta euskaraz).\nAzaroaren 15etik abenduaren 15era arte:\nMatahami webgunean eskaera egin ezazue (www.matahami.com).\nIKASTO KLIK operazioa eta ikastola bat hautatu.\nIkastolako entregatzea abenduaren 15etik 18ra izanen da.\nSalmenten %30 hautatutako ikastolari ematen zaio.\nEskuragarri da gainera Matahamiren liburu berria bi bertsiotan: elebiduna (euskara-frantsesa) edo euskara hutsean. Antton Kazabon eta Laure Gomez beren Olentzeroren bertsioa proposatzen digute, Bartoxekoa!\n“Neska-mutiko anitz izitzen dira Olentzerorekin, itxura beldurgarria duelako: bisaia beltza, tripa handia... Baina jada Maddi ez da izitzen. Ez behintzat Bartoxeko Olentzerorekin. Zergatik ote?”


BATTERIE RECHANGE POUR - GARMIN ZUMO 210/220 + 660 Art. No.: 10001542 Livrable:


Onena Bi piezako aleazio forjatutako gurpila, bi zatiz osatua: halanda eta hatza. Fabrikatzailea eta Fabrika | Sunland\nBi piezako aleazio forjatu gurpilen fabrikazio-prozesua funtsean pieza bakarreko aleazio forjatu gurpilen berdina da.\nForjatutako aluminiozko aleazioak dentsitate handia, ale finduak eta zuntz-egitura ditu, eta bere propietate mekanikoak eta sendotasuna, hala nola, gogortasuna, trakzio-erresistentzia eta etekin-erresistentzia asko hobetzen dira. Aldi berean, galdatutako aluminiozko aleazioen porositate, porositate eta inpaktu eskasa akatsak saihesten ditu. Hori dela eta, zehaztapen bereko forjatutako aluminiozko aleaziozko gurpilen propietate mekanikoak galdaketa gurpilak baino % 30 inguru handiagoak dira, eta pisua azken hauek baino % 20 inguru arinagoa izan daiteke.\nGainera, forjatutako aluminiozko gurpilek silizio gutxiago dute eta dentsoagoak dira aluminiozko fundiziozko gurpilek baino. Hori dela eta, forjatutako aluminiozko gurpilen eroankortasuna eta bero-eroapena hobeak dira aluminiozko fundiziozko gurpilak baino. Hori dela eta, forjatutako aluminiozko hagunak ezin hobeto koloreztatu daitezke anodizatuz; eroankortasun termiko onak pneumatikoen eta balazta sistemen galera murriztu dezake.\nBere forma zoragarriarekin, hainbat gurpilen zehaztapenak hagun eta erradioen tamaina ezberdinekin bat egin daitezke. Forma anitzagoa da, eta erradioak zabalerarekin eta desplazamenduarekin konbinatuta truka daitezke. Ertz-estiloak behar bezain pertsonalizatuak ez dituzten erabiltzaileek ez dute gurpil-husketa osoa ordezkatu behar, erraiak ordezkatu behar dituzte. Autoaren itxura hobetzeaz gain, baliabideak xahutzearen arazoa konpondu dezake. Hainbat behar pertsonalizatutara moldatzea, eta festa baxuko eta posturako festen alde egiten dute;\nPisu arina, funtzionagarritasun sendoa, segurtasun handia, indar handia, energia aurreztea eta ingurumena babesteko abantailak ditu, eta pertsonalizazio sendoa. Modelatzeko brikolajearen aukera zabala dela eta, muntaian zigilatzeko estandarra ere handiagoa da.\nAurrekoa: 17, 18, 19, 20, 21, 22 hazbeteko, forjatutako aleaziozko gurpilak autoen hagunak\nBbs 2 Pieza Gurpilak\nErregai 2 piezako gurpilak\nBi piezako ertzak


Hasteko eta behin, hiru ikuspegi biltzen dituen marko orokorra bistaratu du:\nLehenik, umeak fenomeno soziologikotzat hartzea, umezaroari buruzko kontzepzio sozial berriak nabarmentzeko.\nFamilien/umeen arteko desoreka eragiten duten faktoreak, Euskadiko datuak hartuta.\nUmeen eskubideak, eskubide kulturalekin zertan topo egiten duten behatuz.\nBigarrenik, eta aurreneko atalean esandakoaren ildotik, gogoeta egiten du umeak ere publiko izan daitezkeela ulertzeko moduan.\nAzkenik, egoeraren erradiografia laburra ikusteko aldera, alde batetik, umeek kulturaren arloan zer presentzia daukan aztertu du txostenak (2018-2022 epeko Euskadiko Familiei laguntzeko erakunde arteko IV. Planean zer presentzia duten, bereziki) eta, bestetik, umeentzako planetan kulturak zer-nolako posizioa daukan.\nUmeak ere kulturazale [pdf, 1,3 MB]


Bermeoko haur eta gazteek egunotan jasoko dute 2021-2022 ikasturteko Euskarazko Produktuen Katalogoa. 16 urtera arteko ume eta gazteen etxe guztietara iristeko liburuxkaren 1.500 ale eta QR-a duen 800 markatzaile banatuko dira, ikastetxeen bitartez. Gainera, herriko liburu eta jostailu dendetan eskuragarri egongo dira katalogoak, baita hainbat udal egoitzetan ere (Udal Liburutegia, Kultur Etxea, Musika Eskola…).


2021 10.11 – CC Oakdale – Israel / OAKDLE20IS – My Blog\n2021 10.11 – CC Oakdale – Israel / OAKDLE20IS\nHome/2021 10.11 – CC Oakdale – Israel / OAKDLE20IS\n2021 10.11 – CC Oakdale – Israel / OAKDLE20ISbforliano2018-06-27T16:07:21+00:00\n2021 ISRAEL TOUR | Monday, October 11 – Sunday, October 24, 2021\nDay 1 Mon 11-Oct\nDepart USA on your overnight flight to London\nDay 2 Tue 12-Oct\nMorning arrival in London, transfer to hotel\nLondon Hotel TBD\nDay 3 Wed 13-Oct\nDay 4 Thu 14-Oct\nDay 5 Fri 15-Oct\nTel Dan, Caesarea Philippi, Golan Heights, Drive by Mt. Hermon and Nimrod’s Castle\nDay 6 Sat 16-Oct\nDay 7 Sun 17-Oct\nMt. Arbel, Beit Shean, Gideon’s Spring, Sachne, Qaser El Yahud, Dead Sea\nDay 8 Mon 18-Oct\nDay 9 Tue 19-Oct\nMount of Olives, Palm Sunday Road, Garden of\nGethsemane, Southern Steps, City of David (Jeremiah’s Cistern, Hezekiah’s Tunnel, Pool of Siloam), Western Wall Tunnel\nDay 10 Wed 20-Oct\nTemple Mount, Jewish Quarter, Herodian Mansion, Western Wall, Pool of Bethesda, St. Anne’s Church,\nPraetorium, Antonia Fortress\nDay 11 Thu 21-Oct\nDay 12 Fri 22-Oct\nYad Vashem (Holocaust Museum), Israel Museum including Model of Jerusalem, Calvary, Garden Tomb\nDay 13 Sat 23-Oct\nElah Valley, Beth Shemesh, Joppa\nNight on Plane (late check-out Dan, Jerusalem)\nDay 14 Sun 24-Oct


2+2=5? -> MATE + MATE = LITERATURA?: Berdintza\nZu eta ni berdinak ez bagara, ni eta zu berdinak izan gaitezke? Nekez. Nekez? Edo bai, edo ez! Baina, dena da zuria edo beltza? Tira, nondik begiratzen zaion! Nondik begiratzen zaion? Begiak ez ditugun tokiren batean jar ditzakegu ala? Nik sudurraren alde banatan ditut begiak, eta zuk? Eta berdinak dira? Sudurra izan daiteke bi begien arteko ispilu? Batek ikusten duena ikusten du besteak? Eskuineko nire begiak ezkerreko begiak ikusten duenaren erdia ere ez du ikusten! Baina, Irati, bene-benetan, serio-serio, bekoz beko jarrita (bekoz beko? :-D), zer da berdina izatea?\nMarratxo bat eta gainean beste marratxo bat. Neurri berekoa.\nRobert Recordek asmatu zuen 1557.urtean berdintza adierazteko erabiltzen dugun ikurra. Aspalditxo konturatu ziren matematikariak erabiltzen zuten aequalis hitzaren ordez ikur bat sortu beharraren premiaz.\nBi biki baino gauza berdinagorik ez dagoela eta bi lerro biki aukeratu zituen Robertek. Ez pentsa, ordea, matematikarien berehalako onarpena lortu zuenik. Ez pentsa egun batetik bestera ohitura bihurtu zenik. Gaur egun, ordea, mundu zabalaren onarpena duen ikur matematiko bakanetakoa da. Matematika hizkuntzaren oinarrizko gakoetako bat da.\nBaina, zer da mundu zabalak onartzen duenaren noranzkoan igeri egite hori? Guri hankaz gora ibiltzea edo buruz gorakoak iraultzea gustatzen zaigu. Ez bat eta ez bi, Matematika Sakontzen ikasgaian geure berdintza ikurrak asmatu ditugu. Bakoitzak bat. Ea asmatzen duzuen zergatik aukeratu duen bakoitzak aukeratu duen ikurra! Eta noski, ez zaitez ikusitakoarekin konforma! Proposatu zure berdintza ikurra! Bizitza ikustea baino ederragoa baita bizitza proposatzea!\nNi, Irati orain 15:17\nAnónimo 25 de noviembre de 2014, 17:22\nKaixo! Ainhoa naiz eta nire berdintzaren ikurra behe eskuinean dagoena da. Zergatik hori aukeratu dudan? Ba, lehen, berdintza ikurra asmatu baino lehen, "aequalis" (berdin) jartzen zen eragiketetan. Equalis horretatik, E letra hartu eta etzanda jarri dut. Hona hemen nire azalpena!\nIrati 25 de noviembre de 2014, 19:10\nZoragarri, Ainhoa! Irudimenari ongi egiten diozu tira! Ez dakidana da zergatik jarri duzun etzanda! Nekatuta al dago?\nIrati 25 de noviembre de 2014, 19:21\nNirea koadroa zela uste zenuten hori da. Ez da koadroa; ispilu bat da. Tarteka izan dut ispiluaren beste aldean zer dagoen jakiteko irrika, baina, ni-zure-zu-nire erlazioan kateatuta gelditu naiz. Begi ixte-irekitzeak gorabehera (eta Igeldoko parkeko ispiluak salbuespen), hor dagoena ikusten dut hemen eta hemen dagoena ikusten dut hor. Horregatik otu zait irudi hori.\nAnónimo 8 de enero de 2015, 15:55\nNire berdintza ikurra leenengo lerrotik eskuinean dagoena da eta hori jarri nuen hiru zirkulu berdin direnako.\nITAKA_Urko Menaia eta Nagore Etxabe_2014-11-1


EDR sistemak, zibererasoen aurkako prebentzio adimenduna | BCSC - Zibersegurtasun Euskal Zentroa\nEDR sistemak, zibererasoen aurkako prebentzio adimenduna\nZibergaizkileek gero eta teknika sofistikatuagoak erabiltzen dituzte enpresen aurkako erasoak egiteko. Hori dela eta, mehatxu eta arrisku konplexuenak neutralizatzeko, tresna eraginkorragoak martxan jarri behar izan dira.\nTresna horietako bat EDR sistemak dira (ingelesez Endpoint Detection Response). Atzemateari eta prebentzioari dagokienez, EDRak antibirus tradizionalekin misio bera duten sistemak dira, baina monitorizatzeko eta jarduteko teknologia konplexuagoak erabiltzen dituzte, hala nola adimen artifiziala edo big data, enpresa-erakunde bateko ekipoen eta azpiegituren babesa handitzeko. Teknologiarik aurreratuenak, oharkabean gerta daitezkeen segurtasun-mehatxuak eta -gertaerak detektatzeaz gain, beren kabuz mehatxuen identifikazioa eta prebentzioa optimizatzeko gai dira, haien eragina murrizteko eta ezabatzeko.\nEDRek etengabeko monitorizazioaren bidez babesten dute zure enpresaren sarera konektatutako gailu bakoitza (endpoint), baina giza faktorea eta beste eraso-bektore batzuk ere hartzen dituzte, hala nola exploitak eta mehatxu aurreratuak (APT edo Advanced Durent Threat bezalako kanpaina maltzurrak, oso helburu espezifikoa dutenak).\nEndpoint batek dituen arrisku nagusiak\nZibereraso motaren arabera, EDRetan endpointak dituen arrisku nagusiak hauek dira:\nBaimenik gabeko sarbidea datu eta informazio konfidentzialetara.\nPhishing erasoen bidez datuak lapurtu eta galtzea.\nEkipoen blokeoa eta ransomwarea.\nUrrunetik konektatutako gailuetatik datorren edozein arrisku.\nAntibirus batek detektatu ezin duen kode maltzurra duten dokumentuak.\nFitxategirik gabeko Fileless Malwarea edo Malwarea jarduera maltzurra da, analizatu beharreko fitxategirik ez dagoenez birusen aurkako softwareak ez du detektatzen. Hala ere, EDR bat lagungarria izan daiteke mota horretako mehatxuetatik babesteko, aparteko segurtasun-geruza bat sortzeko.\nAntibirusak ez detektatzeko etengabe aldatzen diren birusak.\nEDRak erabiltzen dituzten teknologiak\nTeknologiarik aurreratuenari eta iragarpen-teknologiari esker, EDR sistemak malware ezezaguna detektatzeko ohiko antibirusak baino eraginkorragoak dira, bere erantzuna optimizatzen duten analisi- eta ikaskuntza-teknologiak erabiltzen baititu. Hona hemen teknologia horietako batzuk:\nDatuen analisia eta machine learning, ikaskuntza automatizatzeko eta erantzuna hobetzeko.\nProzesuak isolatzea edo sandboxinga zalantzazko kodea segurtasunez exekutatzeko.\nKonpromiso Adierazleetatik (IOC) abiatuta sortutako alertak, hau da, zibersegurtasuneko gorabehera baten deskribapena, jokabide-ereduak aztertuz.\nï»¿Gertakariak ikertzea eta arakatzea, malwarearen bilakaera ezagutzeko eta prebentzioa hobetzeko.\nNola funtzionatzen dute EDR Sistemek\nOrokorrean EDR Sistemak hiru funtzio dituzte:\nMehatxuak blokeatzen dituzte.\nArazoa konpondu eta ezabatzen dute.\nMehatxuaren zergatia ikertzen dute.\nLan horiek egiteko, EDR sistemek lehenik endpointen jarduera monitorizatzen dute, eta artxibo, aplikazio eta prozesu guztiak hiru kategoriatan sailkatzen dituzte: aseguruak, ezezagunak edo arriskutsuak izan daitezkeenak.\nSistemak enpresaren gailu informatikoetako batean fitxategi ezezagun bat detektatzen duenean, EDRak automatikoki kentzen du eta koarentenan gordetzen du: une horretatik aurrera, erakundeko kide baten jarduteko modua emulatzen duten hainbat proba egiten ditu.\nHorrekin batera, machine learning software batek aztertzen du eta datu-basean sartzeko egin beharrekoa ikasten du. Analisia osatu ondoren, sistemak mehatxua dela ondorioztatzen badu, endpoint guztietan blokeatu eta etorkizunean exekutatzea eragotziko du.\nAntibirusekiko abantailak eta desabantailak\nEDRen funtzionamenduak aparteko segurtasuna ematen du ohiko antibirusekin edo EPPekin (Babes Pertsonaleko Ekipoak) alderatuta. Abantaila hauek ditu, besteak beste:\nEnpresetan mehatxuak edota erasoak gertatzean aurrea hartzeko gaitasun handiagoa ematen diete.\nSegurtasun-gorabeheren eraginpean egoteko denbora murrizten dute eta kalteak gutxitzen laguntzen dute.\nMehatxuei buruzko informazioa automatikoki biltzen eta gordetzen dute, eta arriskuak detektatzeko patroi automatizatuen bidez identifikatzeko lana hobetzen laguntzen dute.\nKonfigurazio-sistema eta -fitxategi gakoen osotasuna monitorizatzen dute, eta alertak bidaltzen dituzte alterazio susmagarrien kasuan.\nHala ere, tresna horiek desabantaila batzuk dituzte EPPekin alderatuta:\nBateragarritasun-arazo jakin batzuk gerta daitezke endpointean, gailu horiek EDRak onartzen ez dituen sistema eragileekin ebaluatu eta egiaztatzea eragozten dutenak\nEDRek, antibirusekin alderatuta, konfiguratzeko eta martxan jartzeko denbora gehiago behar dute.\nEDRek egiten duten etengabeko analisiak aztertu beharreko fitxategi eta gailuen bolumena handiagotu dezake. Ondorioz, analisian zehar sortzen diren itoguneek funtzionamendu-akatsak eta akats positibo edo negatiboak eragin ditzake.\nBatzuetan, zifratutako konexioak ezin dira monitorizatu eta analizatu.\nInplementazioak EPPak baino inbertsio ekonomiko handiagoa eragiten du.\nArrazoi horiengatik, eskaintzen dituzten abantailek inbertsioa azkar itzultzea errazten dute, nabarmen murrizten baitituzte enpresa-ekosistemari egindako eraso konplexuenen ondorioak.\nZure enpresaren zibersegurtasuna hobetzeko laguntza behar baduzu, BCSCn enpresa espezializatuen katalogoa dugu. Eta gogoratu, edozein jarduera susmagarri edo ahultasun garrantzitsu atzematen baduzu, zibersegurtasuneko gertakariak kudeatzeko gure zerbitzuaren bidez jakinarazi ahal diguzu.


Covid-19 koronabirusa: positiboak Euskadin, 2021eko apirilaren 15ean\nOspitaleek 570 gaixo dituzte dagoeneko, otsailaren 16tik izandako kopururik altuena. Horietatik 128 zainketa intentsiboetako unitateetan daude, aurreko egunean baino bost gutxiago.\nGaldakao ospitaleko langileak. Argazkia: EFE.\nUrkullu teknikarien azterketaren zain dago, egoera "kezkagarria" baita\nCovid-19aren intzidentzia-tasa metatuak Euskadin gora egin du berriro, 450,56 kasu izan baitira 100.000 biztanleko 14 egunean, asteartean baino 13,5 puntu gehiago (437,06).\nPandemiak 940 positibo berri utzi ditu azken orduetan, 10.808 proba egin ostean, aurreko eguneko 11.274ak baino gutxiago; horrek % 8,7ko positibotasun tasa utzi du, eta Donostia – eta, neurri txikiagoan, Bizkaiko lurraldea ere bai – intzidentzia gorriko eremu metatutik gertu utzi du.\nAsteazkeneko datuak biltzen dituen Osasun Sailaren buletin epidemiologikoaren arabera, mila kutsatze inguru izan ziren atzo, Bizkaian 426 kasu atzeman zituzten, 397 Gipuzkoan eta 110 Araban, eta beste zazpi kasu Autonomia Erkidegotik kanpo bizi direnen artean.\nZifra horiekin, 100.000 biztanleko 14 eguneko intzidentzia metatuak gora egiten jarraitzen du Euskadin, eta astearteko 437tik asteazkeneko 450,5era igaro da. Zifra horrek luze bikoizten du bai Espainiako batez bestekoa (209 kasu) eta bai Euskadin duela hilabete, martxoaren 14an, zegoen zifra (201).\nGipuzkoan hazi da gehien adierazle hori (ia 20 puntu egun bakar batean) eta 556,5 kutsatze pilatu dituzte, hiru probintzietako daturik txarrena. Bizkaian, tasa hori 382,4koa da, atzo zehar ia bederatzi puntu handitu ostean, eta horrek eremu gorriko sarrera mugatzen duen 400 kutsaduraren mugatik oso gertu jartzen du lurraldea.\nAraban, muga hori gainditu zuen lehen lurraldea izan zen arren, metatutako tasak gora egin du baina motelago, 428,2 kasutik 431,5era.\nHiriburuen kasuan, Bilbok du intzidentzia metatu handiena, 500,1 kutsadurarekin (atzo baino ia 15 gehiago); Gasteizen, berriz, badirudi pandemiak bere horretan jarraitzen duela eta adierazle hori ia ez da aldatzen asteartetik asteazkenera bitartean: 462,7 eta 462,3, hurrenez hurren.\nDonostian, ordea, egoerak okerrera egin du: 383,7 kasu zeuden pilatuta asteartean, eta 397,5 atzo. Ondorioz, Donostia gune gorritik gertu dago.\nHori guztia ospitaleen egoeran islatzen da; izan ere, 570 paziente hartzen dituzte dagoeneko, otsailaren 16tik izandako kopururik altuena. Horietatik 128 zainketa intentsiboetako unitateetan daude (atzo baino bost gutxiago) eta 442 gela arruntetan (bederatzi gehiago). Asteazkenean, koronabirusa zuten 73 pertsona ospitaleratu zituzten, bezperan baino 17 gutxiago.\nBestalde, R0 indizea, covid infektatu batek zenbat pertsona kutsa ditzakeen erakusten duenak, pixka bat jaitsi da (2 ehunen) 1,16an geratzeko. Hala eta guztiz ere, adierazle horrek hilabete bat baino gehiago darama 1etik gora.\nIndize hori lurraldez lurralde aztertuta, Araban R0 jaitsi egin da 1,08tik 1,06ra eta Bizkaian 1,16tik 1,14ra; Gipuzkoan, berriz, 1,23an mantendu da aldaezin.